Lelaki Ini Menulis Tentang 10 Fakta Palestin Dan Israel Untuk “Dummies”. #5 Akan Buat Anda Kagum

Kami jadi seronok apabila membuat research tentang sejarah Palestin-Israel. Kami juga berharap anda seronok dengan apa yang kami sajikan disamping kita terus mendoakan saudara kita di sana. Boleh kah?

Demi mengekalkan keseronokan asal membaca Konflik Palestin-Israel untuk Dummies ini maka kami copy paste saja penulisan Mr Gabbana ini. Enjoy!

Sekarang ni sedang kecoh dan meriah hapdet-hadpet di MukaBuku, Pengicau, belog-belog dan pelbagai lagi saluran media elektronik tentang konflik yang sedang berlaku di Palestin. Di Gaza, jika mahu lebih spesifik.

Jujur kata, berdasarkan pemerhatian saya, ramai yang tidak benar-benar faham krisis yang sedang berlaku ini. Malah tidak hairan kalau ada yang pertama kali mendengar perkataan ‘Gaza’, ‘Hamas’ dan sebagainya.

“Hamas..? Pekebenda tu..? Jenama susu tepung ke..?”

Untuk memahami krisis antara Israel haram dan Palestin, amat penting untuk anda mengetahui sejarah di sebalik konflik ini. Anda perlu faham yang konflik ini sudah berusia ribuan tahun (“Hah?? Ye ke Inche gabbana? Gua ingat baru start tahun baru Hijrah hari tu!” Lap Peluh.), sejak zaman para Anbiya’ dahulu kala. Maka ia adalah suatu konflik yang cukup kompleks, yang tidak mungkin dapat diselesaikan dalam masa satu hari atau di meja rundingan sambil menikmati jus oren dan kudapan muruku kacang semata-mata. Eh.

Sayugia amat penting untuk anda membuat sedikit kerja rumah, membuat bacaan-bacaan ekstra, sama ada di Wikipedia, laman-laman sesawang yang relevan, buku-buku ilmiah yang berkaitan dan sebagainya. Tapi… Sebab saya tahu anda ni malas, gemok dan hanya mengharapkan ilmu disuapkan terus ke mulut anda (matilaaah lepas ni APG kena boikot!), ijinkan saya untuk berkongsi secebis ilmu yang saya ada dengan anda semua.

Tapi saya memberi amaran awal-awal ni. Yang ingin saya kongsikan memang secoet je daripada apa yang patut anda tahu tentang konflik Israel-Palestin ni. Jika anda benar-benar mahu faham, jelas, nampak dengan kaca mata Rayban yang lebih bergaya, seriyesli anda wajib buat bacaan tambahan sendiri.

Nah, beberapa fakta sejarah yang perlu anda tahu untuk lebih memahami konflik Israel-Palestin yang sedang berlaku:

Fakta #1
Bangsa Israel bersusur galur daripada Nabi Ishak AS, anak kepada Nabi Ibrahim AS. Perkataan Israel itu sendiri merujuk kepada Nabi Yaakub AS, anak kepada Nabi Ishak.

Sebab itu sebenarnya umat Islam adalah saudara jauh kepada bangsa Yahudi, kerana Nabi Ismail AS, tok moyang kepada Nabi Muhammad SAW adalah adik beradik tiri kepada Nabi Ishak.

Perkataan ‘Palestin’ itu pula dicipta oleh orang Yunani yang membawa maksud ‘tanah air orang Philistina’ atau Filastin dalam bahasa Arab.

Fakta #2
Banyak kerajaan atau negara yang berebut-rebut untuk menduduki Palestin atas faktor tanahnya yang subur dan kedudukannya yang strategik.

Antara kerajaan atau bangsa yang pernah menguasai/menakluki tanah Palestin termasuklah kerajaan Mesir purba, Roman, Greek purba, Byzantin, Kanaan, Parsi, khulafa’ ar-Rasyidin, Mamluk, Ayyubi, tentera Salib, kerajaan Uthmaniyah dan pihak British.

Sudah lebih 30 kali tanah Palestin bertukar tangan.

Fakta #3
Palestin merupakan tempat lahirnya agama Judaisme (Yahudi) dan juga Kristian. Tempat berdirinya Masjidil Aqsa sekarang ini didakwa sebagai tempat terbinanya Kuil Haiqal Nabi Sulaiman, sebuah kuil tersuci dalam sejarah Yahudi suatu ketika dahulu, sebelum dihancurkan oleh serangan Nebuchadnezzar II pada tahun 587 sebelum Masihi.

Walaupon tiada bukti kukuh untuk menyokong dakwaan itu, hal ini telah dijadikan alasan oleh kaum Yahudi untuk memiliki Tanah Palestin dan berhujah bahawa mereka lebih berhak terhadap Palestin. Biasalah, Yahudi. Eh.

Palestin juga merupakan tempat suci buat penganut Kristian. Dipercayai Nabi Isa AS menikmati ‘Makan Malam Terakhir’ (Baca: The Last Supper) dan disalib di Baitulmaqdis.

Fakta #4
Dalam sejarah umat Islam, Baitulmaqdis yang terletak di Palestin diabadikan dalam kisah Isra’ wal Mikraj apabila Nabi Muhammad SAW diisra’kan (diperjalankan) ke Masjidil Aqsa dari Mekah sebelum baginda naik ke langit bertemu dengan Allah. Baginda sempat bersolat jemaah, menjadi imam kepada para anbiya’ di sana. Hal ini memberi isyarat kepentingan Masjidil Aqsa dan betapa signifikannya ia di sisi umat Islam. Tidak hairanlah anda yang bersolat di sini akan mendapat ganjaran 500 kali ganda berbanding solat di tempat lain.

Kawasan Masjidil Aqsa. Keseluruhan kawasan ini adalah hak umat Islam!

Kisah ini direkodkan di dalam al-Quran di dalam surah al-Isra’, ayat pertama:

“Maha Suci (Allah) yang telah memperjalankan hambaNya (Muhammad) pada malam hari dari Masjidilharam ke Masjidil Aqsa yang telah kami berkai sekelilingnya agar Kami perlihatkan kepadanya sebahagian tanda-tanda (kebesaran) Kami. Sesungguhnya Dia Maha Mendengar, Maha Melihat.”

Selain itu, sebelum umat Islam solat menghadap Kaabah, mereka terlebih dahulu menjadikan Masjidil Aqsa sebagai kiblat mereka yang pertama. Hal ini juga direkodkan di dalam al-Quran, di dalam surah al-Baqarah ayat 143.

Fakta #5
Tanah Palestin mula-mula dikuasai oleh umat Islam di zaman pemerintahan Saidina ‘Umar al-Khattab r.a.. Di dalam kisah yang amat popular di kalangan umat Islam, diceritakan bagaimana ‘Umar datang ke Palestin untuk membuka Baitulmaqdis dengan berpakaian serba sederhana, tanpa ditemani oleh hulubalang, pengawal peribadi mahupon rombongan Cik Kiah ke Sukan Komanwel. Eh.

Diceritakan juga bagaimana antara perkara pertama yang dilakukan oleh ‘Umar setelah memasuki kota suci Baitulmaqdis adalah membersihkan tempat ibadat kaum Yahudi, yang sebelum ini dijadikan tempat pembuangan sampah dan penghinaan oleh orang-orang Nasrani. Ini.. Ini.. Ini sumpah mengagumkan!

Anda lihat. Hanya dengan pemerintahan Islam yang adil sahaja semua bangsa dan agama dapat tinggal dalam harmoni dan aman damai, penuh dengan bunga dafodil tumbuh segar di taman sambil arnab-arnab gemok berlari riang.

Fakta #6
Semenjak itu, Palestin kerap kali bertukar tangan antara tentera Salib (Crusaders) dengan umat Islam. Beberapa siri perang Salib telah dilancarkan dan peperangan ini berlangsung sehingga hampir dua abad lamanya.

Antara peperangan Salib yang paling epik pernah dirakamkan di dalam filem Kingdom of Heaven di mana tokoh Islam yang amat terkenal, Salahuddin al-Ayyubi berjaya membebaskan Baitulmaqdis daripada cengkaman tentera Salib ketika itu.

Peperangan Salib telah juga telah membuka pintu dan memberi peluang kepada tentera Salib mengenali Islam dengan lebih dekat, sehinggakan Raja Louis IX, salah seorang pemimpin peperangan Salib pernah mewasiatkan kepada rakyatnya bahawa mereka selamanya tidak akan menang dengan tentera Islam selagi mereka berpegang teguh dengan al-Quran dan semangat jihad.

Fakta #7
Idea penubuhan negara Israel merdeka dipopularkan oleh Theodor Herzl, bapa Zionis moden. Melalui makalah yang dihasilkannya, Der Judenstaat (The Jewish State) dan Altneuland (The Old New Land), dia telah berhujah bahawa pentingnya untuk bangsa Yahudi mempunyai negara mereka yang tersendiri untuk bebas daripada penganiayaan bangsa dunia terhadap mereka.

Herzl juga bertanggungjawab menubuhkan Pertubuhan Zionis Sedunia (World Zionist Organisation) dan bersama-sama dengan Nathan Birnbaum, telah mengajurkan kongres mereka yang pertama di Basel, Switzerland pada tahun 1897, yang antara lainnya telah membuat keputusan bahawa Palestin adalah satu-satunya pilihan mereka untuk menubuhkan negara Israel merdeka.

Dia juga pernah bertemu secara peribadi dengan Sultan Abdul Hamid II, khalifah Turki Uthmaniyyah ketika itu untuk membeli tanah Palestin daripada kekuasaan khilafah Uthmaniyyah. Namun Sultan Abdul Hamid II menolaknya dengan keras dan sehingga kini, jawapan baginda yang lejen akan terus diingati:

“Aku tidak akan melepaskan walaupun sejengkal tanah ini (Palestin), karena ia bukan milikku. Tanah itu adalah hak umat Islam. Umat Islam telah berjihad demi kepentingan tanah ini dan mereka telah menyiraminya dengan darah mereka.”

Yahudi silakan menyimpan harta mereka. Jika suatu saat kekhilafahan Turki Uthmaniyah runtuh, kemungkinan besar mereka akan bisa mengambil Palestin tanpa membayar harganya. Akan tetapi, sementara aku masih hidup, aku lebih rela menusukkan pedang ke tubuhku daripada melihat Tanah Palestin dikhianati dan dipisahkan dari Khilafah Islamiyah. Perpisahan adalah sesuatu yang tidak akan terjadi. Aku tidak akan memulai pemisahan tubuh kami selagi kami masih hidup.”

Sultan Abdul Hamid II; benteng terakhir umat Islam mempertahankan Palestin!

Fakta #8
Pertubuhan Zionis Sedunia pernah ditawarkan dengan tanah di Uganda untuk mendirikan negara Israel yang pertama oleh pihak British. Namun mereka menolaknya dengan sebulat suara pada kongres yang ketujuh.

Semenjak itu, mereka secara terancang telah menggalakkan dan membiayai penghijrahan orang Yahudi beramai-ramai dari seluruh dunia ke Palestin. Polisi Nazi di bawah pimpinan Hitler yang anti-semitik juga menyebabkan penghijrahan lebih ramai orang-orang Yahudi ke Palestin.

Fakta #9
Impian Zionis untuk memiliki negaranya yang sendiri makin menjadi kenyataan apabila Lord Balfour, Setiausaha Luar Negara bagi kerajaan British pada tahun 1917 membuat deklarasi bahawa kerajaan British menyokong penuh sebarang usaha Zionis untuk membentuk negara Israel merdeka di Tanah Palestin. Malah kerajaan British akan melakukan apa sahaja yang termampu untuk memastikan negara Israel menjadi kenyataan. Nota kaki: Hallo hang ingat tanah Palestin tu negara tok hang ka nak buat suka-suki hati…??

(British mempunyai peranan yang cukup besar dan signifikan ke arah penubuhan negara Israel. Sir Henry Gurney, Pesuruhjaya Tinggi British di Tanah Melayu yang mati dibunuh oleh komunis pada 1951, merupakan Ketua Setiausaha kepada Kerajaan Mandat Palestin (wakil British) sehingga tertubuhnya Israel pada 1948. Diceritakan bagaimana rakyat Palestin bergembira mendengar berita kematiannya pada 1951)

Akhirnya, setelah perancangan yang licik dan teliti dan pengkhianatan demi pengkhianatan, negara Israel haram akhirnya tertubuh pada tahun 1948, apabila Pertubuhan Bangsa-Bangsa Bingung (PBB) meluluskan resolusi untuk penubuhan negara Israel haram di tanah Palestin. David Ben-Gurion telah dilantik menjadi Perdana Menteri Israel haram yang pertama.

David Ben Gurion, Perdana Menteri Israel yang pertama. Kelihatan di atas kepalanya potret Thedor Herzl, orang yang bertanggungjawab membawa idea negara Israel menjadi realiti.

Fakta #10
Sejak penubuhan negara haram Israel, konflik antara umat Islam dan Zionis berterusan sehingga kini. Banyak peperangan telah dilancarkan antara kedua-dua belah pihak dan antara yang paling meninggalkan kesan kepada sosio-politik wilayah yang bergolak itu adalah peperangan 1948, peperangan 6 hari pada 1967 dan pelancaran intifadah oleh rakyat Palestin (siri pertama pada 1987 dan siri kedua pada 2000).

Hamas telah ditubuhkan oleh Syaikh Ahmed Yassin, Abdul Aziz al-Rantissi dan Mahmoud Zahhar ketika Intifadah pertama memuncak pada tahun 1987, sebagai reaksi kepada kegagalan Fatah memperjuangkan nasib rakyat Palestin. Pada tahun 2006, buat pertama kalinya Hamas telah memenangi pilihanraya di Gaza dan sehingga kini, Hamas merupakan kerajaan tempatan di Gaza.

Sehingga kini, lebih banyak nyawa rakyat Palestin yang terkorban berbanding dengan jumlah kematian di pihak Israel. Israel, yang didokong oleh Amerika Syarikat dan sebahagian besar negara-negara Eropah telah melancarkan serangan demi serangan ke atas Palestin, tanpa sebarang bantahan dan tindakan susulan oleh dunia yang hanya memerhatikan apa yang berlaku. Perjanjian-perjanjian damai hanya tinggal anekdot di atas kertas semata, berulang-ulang kali dikhianati oleh Israel laknatullah.


Lelaki Ini Mimik Suara Penyanyi Terkenal Semasa Kuasa Elektrik Terganggu. Siapa Dia?

Seorang pelatih di sebuah stesen radio internet Pandora telah diarahkan untuk menyanyi bagi menyelamatkan operasi mereka sewaktu kuasa elektrik terganggu. Ini semua kerana salah seorang staf pernah mendengar dia menyanyi. Sebagai pelatih berdedikasi, dia menurut perintah dan memimik suara penyanyi-penyanyi terkenal sebelum kejadian tersebut meragut nyawanya.

Siapakah lelaki ini? Jika anda perhatikan betul-betul, anda akan tahu siapa dia.

Sebenarnya ini ialah sebuah drama sketsa komedi untuk rancangan Saturday Night Live. Pelatih itu pula ialah Bruno Mars. Kagum melihat bakatnya ketika meniru aksi gaya dan suara penyanyi-penyanyi terkenal seperti Katy Perry, Green Day, Aerosmith dan Michael Jackson.. :)


Lelaki Ini Mohon Maaf Selepas Fitnah Keluarga Tun Mahathir Ada Hubungan Dengan Siti Bainun

Seorang pengguna Facebook Khairul Fikri membuat permohonan maaf kepada umum selepas menuduh bekas Perdana Menteri Tun Dr Mahathir dan Tun Dr Siti Hasmah mempunyai kaitan hubungan keluarga dengan Siti Bainun Ahd Razali, pengasas Rumah Bonda yang sekarang sedang didakwa dengan tuduhan penderaan kanak-kanak.

Dalam catatan di Facebook, Khairul mendakwa bahawa ayah kepada Bainun adalah bekas Menteri Besar Selangor dan mempunyai kaitan hubungan dengan Tun Mahathir.

Selain Khairul, seorang lagi pengguna Facebook dengan nama Hafiz Noor turut membuat dakwaan yang sama.

Tuduhan melulu tanpa usul periksa itu mendapat perhatian Facebook Saya Sayang Tun Dr Mahathir Mohamad yang kemudiannya menyelar tindakan lelaki terbabit.

“Diminta akaun facebook bernama Khairul Fikri dan Hafiz Noor yang memfitnah keluarga Tun Siti Hasmah tampil buat permohonan maaf.

Mengaitkan seseorang yang tidak tahu asal usulnya hanya kerana hujung nama sama bukanlah membuktikan saling kaitan dengan keluarga.

Sememangnya adik Bella perlu mendapat pengadilan sewajarnya. Namun perbuatan mengaitkan seseorang dengan tujuan membina persepsi buruk amatlah jijik dan kotor,” katanya.

Tidak lama selepas tular, Khairul membuat kenyataan maaf di atas tuduhan yang tidak berasas, manakala Hafiz Noor masih berdiam diri.

“Saya Khairul Fikri Mohd Khan dengan ini, memohan maaf kepada Tun M Dan keluarganya atas posting saya sebelum ini. Saya akui kegagalan saya mendapatkan info yang betul menjadi punca kesilapan Saya.

“Saya mohon Tun M dan family memaafkan Saya atas kesilapan itu. Untuk makluman, Siti Bainun tiada kaitan dgn keluarga Tun Siti Hasmah. Dia membesar di kawasan flat, bukan dari golongan vvip.

“Sekali lagi Saya mohon maaf atas kelemahan Saya,” katanya.

Sebelum ini, pengasas Rumah Bonda, Siti Bainun, 30, mengaku tidak bersalah atas dua pertuduhan iaitu mengabai dan menganiaya remaja perempuan itu sehingga menyebabkan mangsa mengalami kecederaan fizikal serta emosi.

Dia didakwa melakukan perbuatan di sebuah kondominium di Wangsa Maju, antara Februari dan Jun 2021.

Pertuduhan terhadapnya adalah mengikut Seksyen 31(1)(a) Akta Kanak-kanak 2001 yang membawa hukuman maksimum penjara 20 tahun atau denda RM50,000 atau kedua-duanya, jika sabit kesalahan.

Che Puan Khaleeda ikrar mahu bantu tuntut keadilan untuk Bella. Rujuk pautan di bawah untuk membaca.

Che Puan Khaleeda Ikrar Mahu Bantu Tuntut Keadilan Untuk Bella

Selepas ‘Diseru’ TMJ, Datuk Seri Rina Harun Tampil Bersuara Isu Bella

TMJ Tawar Khidmat Peguam Percuma Jalankan Arahan Memerhati Kes Penderaan Bella


Lelaki Ini Mulakan Rutin Harian Seawal 3 Pagi Dan Tidak Tidur Awal, Ini Caranya

Bangun seawal 5 pagi mungkin selalu kita dengar dan amalkan di Malaysia ini. Apa yang mengejutkan adalah lelaki ini iaitu pengasas kepada syarikat NextDesk ini berjaya untuk bangun seawal 3.30 pagi secara konsisten setiap hari.

Pengasas syarikat ini, Dan Lee juga berkongsi 4 tabiat yang beliau lakukan sebelum mulakan memulakan kerja di pejabat.

Perkara ini mungkin nampak seperti mudah tetapi tahukah anda Dan Lee setiap hari akan meminum sekitar 2 liter air selepas bangun dari tidur dan diteruskan dengan 2 cawan kopi.

Setiap hari, Dan Lee akan bermain bersama anjing kesayangannya. Perkara ini nampaknya bukan sesuatu yang asing buat pengasas syarikat besar memandangkan pengasas syarikat Reddit iaitu Alexis Ohanian juga melakukan perkara yang sama buat kucingnya.

Sekitar jam 4.15 pagi, Dan Lee akan memulakan rutin hariannya dengan membaca sebuah buku dan memperuntukkan masa sejam untuk aktiviti ini.

Pada jam 5.15 pagi Lee akan mula beriadah di gym beliau selama satu jam dan berkongsi rutin yang sama bersama CEO Vodafone dan Apple.

Itu sahaja yang beliau lakukan sebelum memulakan rutin harian ke pejabat untuk memulakan kerja.

Dan Lee juga berkongsi 4 tips untuk memulakan hari anda dengan lebih awal.


65,000 Keping LEGO Digunakan Untuk Membina Pesawat Concorde Ini

Pada peminat-peminat LEGO, pesawat Concorde ini pasti menarik perhatian anda. Dibina secara kreatif oleh Ryan McNaught (Pereka LEGO Profesional) dengan menggunakan 65,000 keping blok LEGO!

Bukan setakat direka secara luaran, tetapi rekaan dalaman turut direka secara terperinci. Antaranya ruangan kokpit, tempat simpanan bagasi dan bahagian persediaan makanan. Boleh nampak roti ‘croissant’ yang sedap di situ.

Pada yang tidak tahu, suatu ketika dahulu pesawat Concorde adalah pesawat komersil paling laju di dunia. Pesawat ini mampu bergerak melebihi 2200 km per jam iaitu dua kali kelajuan bunyi. Tetapi malangnya, perkhidmatan Pesawat Concorde ini sudah ditamatkan perkhidmatannya sejak tahun 2003 lagi disebabkan faktor keselamatan dan juga faktor kos selenggara yang tinggi.

Ryan dan pasukannya mengambil masa 188 jam untuk menyiapkan pesawat LEGO sepanjang 13 kaki ini. Sungguh berdedikasi.


Lelaki Ini Nekad Berhenti Kerja Sebagai Pengurus Bank Untuk Kejar Impian Jadi Petani

Seorang lelaki berusia 38 tahun memutuskan untuk meninggalkan kariernya sebagai seorang pengurus bank bagi mengejar impiannya sebagai seorang petani dengan kehidupan yang sederhana.

Sejak kecil lagi Kenny Soon We Hong telah memasang impian untuk hidup dalam keadaan sederhana dan berbakti kepada tanah. Namun dia sedar untuk mencapai impiannya, dia memerlukan wang yang banyak dan pengalaman hidup yang besar.

Oleh itu, pada usia 30 tahun, dia akhirnya memutuskan untuk meninggalkan pekerjaan sebagai seorang pengurus bank dengan gaji lima angka bagi memulakan kehidupan baharu sebagai seorang petani.

Jalannya tidak mudah, dia mula bertatih belajar mengenai pertanian dan menuntut ilmu dengan menghadiri kursus yang dikendalikan oleh Kementerian Pertanian dan Industri Makanan. Dia juga berusaha untuk membina kenalan dalam bidang industri pertanian.

Dan kini, setelah hampir lapan tahun dia meninggalkan kerjanya sebagai pengurus bank dan mengejar impiannya sebagai seorang petani, semuanya sudah mula membuahkan hasil.

Soon kini mempunyai perniagaan bernama Eden Eco Farm, yang merangkumi tanah seluas 2.8 hektar di Muar. Di tanahnya kini mempunyai 2,000 pokok pisang, 450 pokok kelapa, 150 kambing dan ratusan ayam serta itik. Dia bahagian lain pula, dia menanam pelbagai jenis buah dan sayur-sayuran.

Ladangnya turut dijaga oleh ayahnya dan dua pekerja yang lain. Ketika waktu lapang, anak-anaknya akan datang untuk membantu dan mempelajari ilmu mengenai pertanian.

“Saya merasa lebih bahagia, lebih sihat, dan puas dengan kehidupan saya sekarang – saya dapat melakukan sesuatu yang saya suka, menghabiskan lebih banyak masa dengan keluarga, dan lebih dekat dengan alam semula jadi,” katanya.

Terdahulu, seorang wanita nekad berhenti kerja sebagai seorang ‘designer’ untuk menjadi petani di kampung. Klik pautan di bawah untuk membaca.

Nekad Berhenti Kerja ‘Designer’, Gadis Ini Kini Gembira Jadi Petani Di Kampung

Daripada Pendapatan Enam Angka Kepada ‘Rider’ FoodPanda, Lelaki Ini Terpaksa Tukar Kerjaya Untuk Teruskan Hidup


Lelaki Ini Nekad Jalan Kaki Balik Kelantan Selepas Dihalau Majikan Dan Sebulan Tidak Bekerja

Saat ini negara kita mengambil langkah menjalankan Perintah Kawalan Pergerakan bagi memutuskan rantaian penyebaran wabak COVID-19. Berikutan itu, ramai terkesan dan kehilangan mata pencarian serta ada juga yang diberhentikan kerja.

Semalam kecoh di media sosial apabila seorang lelaki nekad untuk balik Kelantan dari Kuala Lumpur dengan berjalan kaki. Jika kita menaiki kenderaan sudah terasa jauh, bayangkan lelaki tersebut berjalan kaki.

Menerusi perkongsian Sara Anisa yang merupakan isteri kepada lelaki tersebut, Matnoe Poksu Din mengatakan suaminya membuat keputusan tersebut selepas tiada pekerjaan dan dihalau oleh majikan dari rumah sewa miliknya.

Difahamkan, suaminya dikatakan dalam perjalanan ke Gerik dan perjalanan dari Kuala Lumpur ke Kelantan memakan masa lebih kurang 4 hari. Faktor kewangan untuk teruskan hidup di Kuala Lumpur turut mendorong suaminya untuk pulang ke kampung halaman.

Menurut Matnoe Poksu Din, dia tekad untuk berjalan kaki selepas tiada tiket bas yang dijual di stesen bas. Malah, dia sudah berasa tertekan memikirkan perkara ini selepas tiada tempat berlindung lagi.

Malah, dia juga berkongsi video sepanjang perjalanannya menerusi Facebook dan berhenti berehat di RTC Gopeng selepas mengharungi beberapa jam perjalanan untuk mengecas telefon bimbit dan sebagainya.

Tapak kasut yang dipakainya turut pecah ketika dalam perjalanan. Ini merupakan antara cabaran yang dihadapinya untuk meneruskan perjalanan balik kampung selain dari cuaca yang tidak menentu.

Terbaharu, Matnoe Poksu Din telah selamat sampai ke Kelantan pada jam 11 malam tadi dengan bantuan beberapa pemandu lori yang tumpangkan dia ke destinasi.

Sebelum ini, seorang lelaki yang baru balik dari Jepun ke Kota Kinabalu nekad jalan kaki pulang Kota Marudu. Klik pautan di bawah untuk ketahui lebih lanjut.

Tidak Mahu Ambil Risiko, Lelaki Ini Berjalan Kaki Lebih 100KM Selepas Tiba Dari Jepun

Jazz Hotel Di Pulau Pinang Muncul Hotel Terawal Negara Ditutup Berikutan COVID-19

Ini Sebab Malaysia Diiktiraf Sebagai Negara Terbaik Tangani Penularan Covid-19


Lelaki Ini Nekad Tukar Nama Kepada ‘iPhone 7’ Demi Dapatkan Telefon Percuma

Kerana terlalu fanatik dengan iPhone 7, seorang remaja di Ukrain sanggup menukar namanya secara rasmi kepada iPhone 7. Anda mungkin fikir ia tidak masuk akal, ini lah kenyataan yang berlaku di Ukrain.

Olexander Turin, remaja kelahiran Ukrain ini sanggup menukar namanya menjadi iPhone Sim (Sim bermaksud 7 dalam bahasa Ukrain) semata-mata untuk memenangi iPhone 7 apabila sebuah kedai telekomunikasi menawarkan hadiah tersebut kepada sesiapa yang menukar namanya.

Demi memenangi hadiah iPhone 7, Olexander Turin hanya memerlukan $2 dolar bersamaan RM8.00 sahaja untuk melakukan proses penukaran nama.

Tindakkan ‘berani’ Olexander Turin pada awalnya mengejutkan keluarga dan rakan-rakannya, namun begitu mereka tetap menyokong keputusan beliau. Mungkin kerana ia dianggap sesuatu yang berbaloi memandangkan harga sebuah iPhone 7 di Ukrain bernilai $850 Usd bersamaan RM3572.

iPhone Sim mencipta rekod sebagai orang pertama di dunia yang menukar namanya kepada iPhone 7. Tawaran hadiah ini juga turut diberikan kepada 5 orang terawal yang berani menukar nama kepada iPhone 7.

Menurut Olexander Turin, beliau akan menukar namanya semula jika berkahwin atau setelah memiliki anak. Buat pengetahuan anda, di Ukrain tidak menjadi masalah untuk menukar nama seberapa banyak pun yang anda mahu.

Di bawah ini di antara 5 pemenang yang berjaya mendapatkan iPhone 7 percuma!

Kalau tawaran ini berlaku di Malaysia adakah anda sanggup menukar nama menjadi iPhone 7? atau mungkin menjadi iPhone 7 plus? .


Lelaki Ini Pamer ‘Skills’ Suntingan Gambar Persis Anime Tarik Perhatian Ramai

Buat mereka yang meminati dunia animasi dari negara Jepun atau lebih dikenali dengan panggilan anime semestinya sudah mengetahui betapa cantiknya seni illustrasi yang sering dipertontonkan di dalam siri atau filem genre sebegini.

Tambahan pula, bagi mereka yang meminati filem anime karya Makoto Shinkai seperti ‘Your Name‘ dan ‘Weathering With You‘ disebabkan seni illustrasinya yang sangat realistik dan cantik pastinya teruja apabila melihat hasil gambar yang disunting oleh lelaki ini.

Baru-baru ini, seorang pengguna Twitter dengan nama @syaf_newgate memuat naik beberapa keping gambar yang disuntingnya sendiri persis karya seni yang terdapat di dalam filem-filem anime dari negara matahari terbit itu.

Anime Kuala Lumpur, Malaysia, 2019 pic.twitter.com/K9ygXeFOoE

— syaf (@syaf_newgate) December 15, 2019

Perkongsian tersebut telah menerima lebih 31,400 retweets dan 47,700 tanda suka daripada netizen sejak dimuat naik Ahad lalu.

Menurut beliau, beliau banyak mempelajari cara untuk menyunting gambar sebegitu dengan hanya menonton video tutorial di YouTube sahaja dan kebanyakan gambar yang disunting beliau diinspirasikan oleh karya Makoto Shinkai sendiri.

Bagi anda yang ingin melihat gambar-gambar yang disunting oleh beliau, anda boleh lihat di sini.

Terdahulu, seorang jurugambar dari Malaysia terpilih sebagai 30 Jurugambar Perkahwinan 2019 untuk majalah Rangefinder.

Jurugambar Malaysia Ini Terpilih Sebagai 30 Jurugambar Perkahwinan 2019 Untuk Majalah ‘Rangefinder’

Gambar Hitam Putih Yang Dirakam Jurugambar Ini Sangat Unik Dan Awesome

Jurugambar Ini Pamer Keunikan Bandar Tokyo Pada Waktu Malam


Lelaki Ini Pegang Rekod Baru ‘Plank’ Lama Di Dunia, Berjaya Catat Masa Lebih 9 Jam

Daniel Scali, dari Australia, telah berjaya memecahkan Guinness World Record (GWR) sebagai manusia yang berjaya planking paling lama, lapor Men Health. Sebelum ini, rekod ini dipegang oleh bekas tentera, George Hood yang berjaya membuat planking selama 8 jam, 15 minit dan 15 saat pada Februari 2020.

Tetapi, untuk rekod baharu. Pegawai dari GWR telah mengesahkan bahawa rekod yang dicuba oleh Scali pada Ogos 2021 sebagai rekod baru dunia iaitu 9 jam, 30 minit dan 1 saat dan ia dianggap sebagai pencapaian yang sangat luar biasa.

Memetik NDTV, bukan hanya sembilan jam planking yang luar biasa, dia juga melakukan cubaan itu semasa menderita CRPS (complex regional pain syndrome) yang menyebabkan lengannya sakit di sebalik cubaan planking tersebut. Namun baginya, apa yang dia cuba sampaikan adalah semua orang mampu mencapai sesuatu perkara tidak kira apa pun situasi yang anda hadapi.

Sepanjang membuat planking tersebut, Scali kelihatan memakai sesuatu bagi melindungi lengannya. Ia difahamkan mampu untuk mengurangkan rasa sakit dan mampu menyerap tekanan sepanjang beliau melakukan cubaan tersebut. Bagaimanapun, melalui riak wajah Scali, kelihatan kesakitannya masih terasa walaupun mempunyai alat sokongan tambahan.

Katanya, apa yang dia rasa adalah pengalaman sakit yang luar biasa. Tekanan dapat dirasa pada siku dan lengan, hingga ke bahu. Dia juga menambah bahawa kakinya terasa kebas, manakala lutut, paha dan lengan kiri terasa seolah-olah terbakar. Namun di sebalik segala kesakitan, ianya membuahkan hasil di akhirnya.

Persiapannya untuk melakukan planking dalam cubaan memecahkan rekod dunia termasuk dengan latihan push-up dan sit-up yang banyak, seolah-olah mempersiapkan badannya untuk tempoh sembilan jam yang harus ditanggungnya.

“Ketika saya menyelesaikan plank, emosi yang melanda saya sangat luar biasa. Emosi gembira. Saya telah mencapai matlamat, saya telah mencapai objektif utama saya untuk memberi kesedaran kepada CRPS, dan saya telah memecahkan rekod.

“Saya ingin membuktikan kepada orang bahawa apa pun keadaan yang anda lalui, tidak kira apa halangan yang anda miliki – jika anda memikirkannya dan anda yakin anda dapat melakukannya, anda mampu untuk mencapainya.

“Sekiranya seseorang memberitahu saya lima tahun yang lalu bahawa saya akan melakukan percubaan Guinness World Records untuk planking paling lama di dunia, saya tidak akan percaya. Saya mungkin tidak akan percaya ketika itu, dan saya juga tidak berani menerima apa yang harus saya hadapi.”

Apa agaknya 7 perkara yang akan terjadi apabila anda buat senama plank setiap hari. Nak tahu? Klik pautan di bawah untuk membaca.

7 Perkara Ini Terjadi Apabila Anda Buat Senaman Plank Setiap Hari


Lelaki Ini Percaya iPhone 6 Dapat Menyelamatkan Perkahwinannya

Berbagai kisah dan ragam dirakamkan sewaktu pelancaran iPhone 6 baru-baru ini.

Ini antara kisah menarik yang kami ingin kongsikan.

Seorang lelaki berasal dari Poland ini sanggup beratur selama 44 jam demi mendapatkan sebuah iPhone di Bristol Apple Store, England.

Dariusz Wlodarski baru saja berpisah dengan isteri yang telah dikahwininya sejak 20 tahun lalu.

Satu ketika dulu Dariusz Wlodarski pernah membelikan iPhone untuk isterinya dan isteri beliau sangat gembira.

“Saya bukan suami dan ayah yang baik. Dulu saya tidak sedar betapa pentingnya keluarga,” katanya.

Kini beliau rasa sangat kehilangan dan berharap iPhone 6 dapat menyatukan kembali keluarganya.

Ini kerana sebelum berpisah isteri beliau pernah menyuarakan impian untuk memiliki iPhone 6.

Ps : Nampaknya lelaki ini memang benar-benar berharap agar diberi peluang ke 2 oleh isterinya. Jika tidak masakan beliau sanggup beratur 44 jam!


Lelaki Ini Pernah Gagal Temuduga Kerja Dengan KFC. Kini Beliau Adalah Jutawan Terkaya Di Negaranya

Lelaki ini pernah melalui saat hidup yang susah sejak dari kecil.

Lahir dalam keluarga sederhana. Antara yang teruk dalam liku hidupnya adalah :

1. Keputusan ujian matematik yang corot semasa di sekolah rendah menyebabkan ada sekolah yang tidak mahu menerima beliau sebagai pelajar.

2. Pernah memohon kerja di KFC. Dari 24 calon yang hadir beliau satu-satunya yang gagal manakala 23 calon lagi ditawarkan bekerja dengan rangkaian restoran makanan segera ni.

3. Pernah menghadiri 30 temuduga. Beliau gagal dalam kesemua temuduga itu dan tidak ditawarkan satu kerja pun.

Halangan yang dilalui tidak pernah mematahkan semangatnya untuk maju.

Sejak dari umur 12 hingga 20 tahun, beliau sanggup menunggang motor selama 40 minit untuk belajar bahasa Inggeris dengan cara bergaul dengan pelancong asing.

Kesempatan bergaul dan belajar bahasa Inggeris selama 9 tahun dengan pelancong asing banyak mengubah pandangan beliau tentang hidup.

Malah beliau percaya beliau berfikiran lebih global berbanding penduduk lain di negaranya.

Akhirnya beliau memulakan kerjaya pertama beliau sebagai guru Bahasa Inggeris.

Sewaktu bekerja di US, beliau mendapati tiada satu pun informasi berkenaan negaranya di internet.

Penemuan ini membawa kepada usaha beliau untuk menubuhkan sebuah portal jualan di internet sebaik saja beliau kembali semula ke negara beliau.

Dan kini portal jualan kepunyaan beliau sedang giat berusaha untuk mengatasi portal jual beli online popular eBay yang berpusat di US.

Beliau adalah Jack Ma, pengasas AliBaba.com dan dikhabarkan kini sebagai jutawan terkaya di China.

2 portal jualan beliau iaitu Taobao Marketplace dan Tmall.com, kini mendominasi sistem portal jualan internet di China.

Mahu berkenalan lebih lanjut dengan lelaki ini?

Mari tonton video ini. Anda pasti kagum dengan variasi dan personaliti beliau, termasuk menyanyi di majlis perkahwinan pekerja beliau.

Kongsikan kisah penuh inspirasi ini dengan rakan anda. Jangan lupa like The Vocket di Facebook, klik sini.


Lelaki Ini Raih Bayaran RM316,000 Setahun Untuk Tangannya Sahaja Muncul Dalam Iklan Ternama Dunia

Pernah atau tidak anda mendengar nama Ray Martell Moore? Pasti anda tertanya-tanya siapakah beliau.

Untuk pengetahuan anda, Ray Martell Moore merupakan seorang model tangan dan tangannya pernah digunakan dalam iklan besar seperti memegang cawan Starbucks dan menjadi sebagai tangan Jay-Z dalam iklan Samsung.

Difahamkan, sudah lebih 10 tahun beliau telah berkecimpung dalam kerjaya sebagai sebagai model tangan. Bagi memastikan tangannya sentiasa ‘ready’ untuk dirakam oleh kamera, Ray melembapkan tangannya 30 kali sehari dengan losyen dan membuat sekurang-kurangnya 2 manicure seminggu.

Apa yang menjadikan tangan Ray jadi pilihan ramai kerana warna tangannya sesuai untuk penyuntingan iklan. Sebenarnya pendapatan Ray tidak menentu kerana beliau hanya model tangan secara sambilan. Kadar bayaran yang diletakkan beliau adalah antara $150 (~RM625) hingga $1,500 (~RM6,254) atau lebih dalam sehari.

Tambahnya lagi, beliau pernah menerima bayaran sehingga $4,000 (~RM16,678) untuk satu pekerjaan sebelum ini. Pada tahun lalu sahaja, pendapatan beliau sebagai model tangan berjaya memperolehi lebih dari $75,000 (~RM316,000).

Siapa sangka hanya menjadi model tangan mampu mendapat pendapatan lumayan seperti ini. Adakah ada yang berminat untuk menceburi bidang model tangan seperti ini?

Tahukah anda bahawa pemuda tawar khidmat guna dron untuk bantu pesawah dapat jana pendapatan RM5,000 sebulan? Klik pautan di bawah untuk ketahui lebih lanjut.

Tawar Perkhidmatan Guna Dron Bantu Pesawah, Lelaki Ini Raih Pendapatan RM5,000 Sebulan

Pelajar Ini Jana Pendapatan RM100,000 Sebulan Hanya Jual Perabot Terpakai Di Kedah

Suri Rumah Ini Jana Pendapatan 4 Angka Sebulan Hanya Jual Super Ring Di eBay


Lelaki Ini Rakam 4 Fenomena Alam Dalam Satu Gambar

Jurugambar ini membahayakan dirinya untuk merakam gambar yang awesome ini. Mike Mezuel merakam gambar ini ketika beliau mendaki sekitar Volcanoes National Park di Hawaii.

Gambar beliau ini terdapat bulan, Milky Way, meteor yang sedang lalu dan juga lava yang sedang mengalir. “Ianya satu momen yang menarik dan saya tidak akan lupakannya,” tulis Mike di laman Facebook beliau. “Lava yang keluar dari Kilauea Volcano ini merangkak keluar ke arah laut manakala Milky Way, meteor dan bulan semuanya menerangi malam dalam gambar ini.”

Ianya sangat sukar untuk menangkap gambar di atas bukit volcano ini kerana Mike perlu bergerak banyak kali untuk mengelak dirinya dari terkena lava volkano. Selepas beliau merakam gambar yang ada meteor ini, beliau terus pulang kerana bagi beliau, tidak akan ada gambar yang akan dapat ‘lawan’ gambar ini.

Beliau tidak rakam gambar ini menggunakan iPhone ya? Beliau menggunakan kamera DSLR Nikon D810 dengan Nikkor 14-24mm lens ISO 2500 f/2.8 dan 25 seconds. Itulah setup kamera beliau sewaktu merakam gambar ini. Kalau anda nak rakam imej di waktu malam mungkin boleh cuba setup ini. Cantik gambar ini. Nampak ‘hidup’ lava volkano di dalam gambar.


Lelaki Ini Rakam ‘Timelapse’ Shanghai Tower Selama 4 Tahun

Kegigihan lelaki ini sangat patut dicontohi. Joe Nafis merakam timelapse pembinaan Shanghai Tower ini selama 4 tahun! Beliau merakam perubahan landskap bandar Shanghai dengan meletakkan satu kamera selama 4 tahun sehingga bangunan itu siap.

Shanghai Tower adalah bangunan paling tinggi di China dan bangunan kedua tertinggi di dunia selepas Burj Khalifa. Bangunan ini mempunyai 128 tingkat atau berketinggian 632 meter tinggi.

“Sementara saya membiarkan kamera saya untuk merakam bangunan itu, saya mengambil beribu-ribu gambar dari pelbagai sudut dan hasilnya 8TB data untuk diproses. Saya mengambil masa lebih 1000 jam untuk meneliti dan memproses gambar-gambar yang saya rakam. Software LRTimelapse digunakan untuk mengatur gambar dan Adobe After Effects dan Premiere digunakan semasa kerja editing,” Kata Joe.

Gempak hasil kerja Joe ini. Lihat timelapse pembinaan bangunan ini di bawah.


10 Animasi GIF Aktor Hollywood Tunjuk Watak Lakonan Mereka

Aktor Hollywood kesemuanya sangat versatile. Pereka grafik Prasad Bhat aka Graphic Curry menceritakan setiap watak terkenal lakonan aktor Hollywood dalam bentuk GIF. Karikatur yang direka oleh Prasad sangat senang diteka dan bertepatan dengan watak dan filem setiap aktor.

Projek ‘The Evolution’ Prasad ini sangat awesome. Kalau anda kenal setiap watak aktor-aktor Hollywood ni, anda memang kaki filem. Boleh ke laman Behance Prasad kalau nak tengok hasil karya Prasad yang lain. Mungkin Prasad akan buat projek The Evolution untuk aktress terkenal Hollywood pula lepas ni?


10 Pesanan Buat Mahasiswa Baru Yang Mendaftar Di Universiti Awam Hari Ini

Hari ini 3 September, merupakan hari pendaftaran bagi kebanyakan universiti awam di Malaysia. Maka, berikut ialah 10 perkara yang kau mesti ketahui sebelum melangkah ke alam ijazah sarjana muda;

1. Pengalaman sangat jauh lebih penting daripada markah merit.

Di universiti nanti, akan wujud segolongan insan melobi bahawa markah merit itu penting untuk dapatkan penempatan di kolej, markah merit itu penting untuk alam kerjaya dan lain-lain janji manis.

Pada saat itu mata dan fikiran kau akan dikaburi dengan merit merit merit sehinggakan kau percaya bahawa;

“Aku mesti dapatkan banyak merit kolej!”

“Aku mesti sertai semua projek kolej, projek universiti, dan segala mak nenek projek supaya aku kaya dengan merit!”

“Aku tak akan sertai mana-mana projek kalau tak ada merit!”

Ketika itu berlaku, kau perlu beristighfar sampai kembali rasional.

Sertailah sesuatu projek atau persatuan kerana mahu;

Tambahan, ada kawan-kawan aku yang sangat aktif di kolej dan mendapat banyak merit tetapi tidak berjaya mendapatkan penempatan di kolej. Makanya, merit sahaja tidak menjamin penempatan di kolej. Kena jaga hubungan baik dengan pihak pentadbiran.

Tambahan dua, bila masuk alam kerjaya, majikan tak akan tanya ‘berapa banyak merit yang kamu ada’,tetapi mereka bertanya ‘apa pengalaman yang kamu ada dan bagaimana dengan pengalaman itu kamu dapat menyumbang kepada syarikat kami?’

2. Hubungan dengan senior mempengaruhi kecemerlangan.

Cemerlang di sini termasuk dalam aspek agama, akhlak dan akademik serta sesuai untuk dijadikan suri tauladan (role model). Pengaruh senior sangat penting dalam mempengaruhi perjalanan hidup kau di universiti apatah lagi sekiranya kau jenis mudah terpengaruh dan jenis ikut-ikut.

Sebab itulah pentingnya kau ada matlamat sebagai seorang mahasiswa, agar kau dapat mencari senior yang mampu membimbing kau mencapai matlamat tersebut.

Sebaiknya, carilah senior yang cemerlang akademik, rajin ke majlis ilmu, yang ilmiah serta baik akhlaknya untuk dijadikan insan rujukan.

3. Matlamat hidup sebagai mahasiswa sangat penting.

Ada mahasiswa masuk ke universiti kerana segulung ijazah, ada mahasiswa masuk ke universiti kerana mak ayah, pak cik, mak cik suruh masuk universiti, ada mahasiswa sampai tahun akhir dia masih ‘lost’ dan tak tahu mengapa dia masuk universiti.

Berbeza pula dengan mahasiswa cemerlang, mereka mempunyai matlamat hidup yang jelas serta komited dalam usaha mencapai matlamat hidup tersebut. Bina matlamat hidup dengan menyoal diri anda;

Ingat, matlamat hidup biarlah besar dan jelas serta memberi manfaat kepada ummah.

4. Berkat dan restu pensyarah amat kita perlukan.

Selain daripada berkat dan restu ibu bapa, perlu juga kita dapatkan berkat dan restu daripada para pensyarah. Masakan tidak? Daripada pensyarah itulah kita menuntut ilmu dan belajar.

Maka, adalah amat penting untuk kita menjaga hubungan dengan pensyarah dengan cara;

Percayalah, hubungan baik dengan para pensyarah dapat memudahkan pelbagai urusan kita dalam menuntut ilmu.

5. Mahasiswa yang bijak mesti mahir mengurus kewangan.

Antara cabaran besar bagi mahasiswa adalah menguruskan kewangan dan perbelanjaan. Tidak kiralah sama ada mahasiswa itu merupakan pemegang biasiswa, peminjam PTPTN mahupun mendapat tajaan PAMA.

Seorang mahasiswa yang bijak menguruskan kewangan mestilah;

Sebaiknya, anda mempunyai simpanan paling kurang RM 5,000.00 dalam akaun simpanan bagi digunakan sepanjang tempoh menjadi graduan dan mendapatkan pekerjaan.

6. Tingkatkan kemahiran adalah penting bagi mahasiswa.

Pada zaman moden ini, dunia pekerjaan memerlukan sumber manusia yang mempunyai pelbagai kemahiran, tidak kiralah sama ada kemahiran insaniah mahupun kemahiran teknikal.

Antara kemahiran insaniah yang penting ialah;

Selalu saya nasihatkan kepada mahasiswa; hidup di universiti ni jangan skema sangat (baca : sekadar menuntut ilmu di dewan kuliah), banyakkan juga usaha untuk meningkatkan kemahiran diri.

Rajin-rajinkan diri menyertai bengkel dan kursus yang dijalankan sama ada oleh pihak universiti mahupun pihak luar. Pelaburan terbaik adalah pelaburan terhadap meningkatkan kemahiran dan potensi diri.

7. Bukan semua perkara dapat diselesaikan dengan pemberontakan.

Di universiti nanti, akan wujud segolongan mahasiswa yang semangat mereka berkobar-kobar berjuang menuntut hak itu dan hak ini.

Tapi sayang, kadangkala semangat itu disalurkan pada jalan yang salah seperti melakukan demonstrasi jalanan dan melanggar undang-undang universiti sehingga akhirnya memakan diri.

Tidak kiralah sekuat mana pun semangat kita berjuang dan seikhlas mana pun kita melaungkan ‘suara mahasiswa’, perlu kita rasional akan sejauh mana kapasiti yang kita ada untuk melakukan perubahan.

Dan apakah alternatif lain yang dapat kita lakukan bagi mencipta perubahan selain daripada memberontak dan melakukan pemberontakan. Pastikan perjuangan kita berpandukan rasional, bukannya emosional.

8. Politik itu perlu tapi mesti berhikmah.

Mahasiswa dalam berpolitik terbahagi kepada 3 golongan;

Kawan-kawan, jadilah mahasiswa golongan ketiga dalam berpolitik nescaya kamu akan berjaya insyaAllah.

Politik adalah penting kerana politik berkait rapat dengan sistem pentadbiran dan polisi-polisi yang dicipta, tidak kiralah sama ada pada peringkat politik kampus mahupun politik nasional.

Maka, sebagai mahasiswa yang bijak, kita mestilah sentiasa cakna dengan isu politik semasa dan menilai menurut kaca mata rasional.

9. Tidak perlu berdebat mana yang lebih penting; sama ada akademik mahupun kokurikulum?

Di universiti nanti akan ada mahasiswa yang membangkitkan isu mana yang lebih penting sama ada kecemerlangan akademik atau aktif dalam berkokurikulum?

Jawapan terbaik bagi persoalan ini adalah, dua-dua penting.

Kecemerlangan akademik adalah penting kerana ia menjadi salah satu kayu ukur kecemerlangan dalam sistem pendidikan negara.

Sebaiknya, pastikan CGPA kita sentiasa di atas 3.50 atau paling kurang, di atas 3.00 kerana di luar sana masih wujud majikan yang menilai potensi bakal pekerja melalui CGPA yang mereka capai.

Pun begitu, perkara yang lebih penting daripada kecemerlangan CGPA ialah kefahaman kita dalam menuntut ilmu serta memanfaatkan ilmu tersebut demi kemaslahatan ummah.

Kecemerlangan kokurikulum juga amat penting kerana ia menjadi platform bagi membina kemahiran insaniah dan kemahiran kepimpinan seseorang mahasiswa yang akhirnya menjadikan mahasiswa itu graduan yang kompeten dan berketrampilan.

Mengapa perlu pilih satu antara kecemerlangan akademik atau kecemerlangan kokurikulum kalau boleh cemerlang dalam kedua-dua perkara?

10. Niat adalah penting dalam kehidupan mahasiswa.

Akhir sekali, sebagai seorang mahasiswa yang cemerlang, kita mestilah sentiasa meluruskan niat melakukan setiap perkara kerana Allah SWT.

Tidak kiralah sama ada dalam menuntut ilmu, dalam berpersatuan, dalam berprogram dan apa jua perkara yang kita lakukan. Dengan niat yang ikhlas, insyaAllah kehidupan dan tindakan kita akan lebih terpandu ke arah kebaikan.

Sekian sahaja 10 perkara yang anda mesti tahu sebagai seorang mahasiswa!

Akhir kalam, selamat menempuh alam ijazah sarjana muda dan semoga maju jaya. InsyaAllah!

Amirul Eqhwan Rahim,
Penulis buku Henshin Mahasiswa dan Mahasiswa Bukan Robot.


69 Orang Dikhuatiri Tertimbus Akibat Tanah Runtuh Di Tapak Perkhemahan Batang Kali

Sebuah berita yang mengejutkan pada pagi ini apabila dilaporkan 69 orang dikhuatiri terperangkap serta tertimbus dalam kejadian tanah runtuh yang berlaku di sebuah tapak perkhemahan di Batang Kali, Hulu Selangor.

Menerusi kenyataan Menurut Pengarah Jabatan Bomba dan Penyelamat Malaysia (JBPM) Selangor, Datuk Norazam Khamis, pihaknya menerima panggilan kecemasan pada jam 2.24 pagi sebelum menggerakkan anggota dan aset ke lokasi kejadian.

Kira-kira 69 orang dikhuatiri terperangkap dan tertimbus dalam kejadian tanah runtuh yang berlaku di sebuah tapak perkhemahan di Batang Kali, pada awa pagi ini .

Laporan awal mengatakan lebih 100 orang berada di lokasi dan beberapa mangsa sudah diselamatakan : BOMBA pic.twitter.com/x2bzUHDyC5

— Mohd Redzuan Abdul Manap (@redzuanNewsMPB) December 15, 2022

“Menurut laporan awal komander operasi, kejadian tanah runtuh berlaku di tepi jalan berhampiran Father’s Organic Farm dan telah menghempap tapak perkhemahan yang berada berdekatan dengan jalan.

“Ketinggian runtuhan dianggarkan setinggi 30 meter dengan anggaran keluasan runtuhan satu ekar.

“Maklumat awal daripada pihak polis mendapati, terdapat 100 orang berada di tapak perkhemahan tersebut yang mungkin menjadi mangsa runtuhan,” katanya dalam satu kenyataan, pada Jumaat.

Difahamkan Pasukan Khas Operasi, Taktikal dan Penyelamat Malaysia (STORM) turut diaktifkan bagi penyelamatan mangsa yang masih terperangkap.

Setakat jam 5.30 pagi, seramai 31 mangsa telah ditemukan dalam keadaan selamat. Diharapkan semoga pasukan penyelamat dapat menemui kesemua mangsa sekaligus mengelakkan daripada para mangsa daripada kecederaan yang lebih serius.

Kemas kini 12.45 tengah hari: Menerusi kemas kini terbaru, dilaporkan 13 individu disahkan maut manakala 25 mangsa lagi masih dalam proses pencarian.

UPDATE : 25 mangsa disahkan masih terperangkap  dan usaha mencari dan menyelamatkan mangsa sedang dilakukan : Polis

— Mohd Redzuan Abdul Manap (@redzuanNewsMPB) December 16, 2022


Lelaki Ini Ramal Bitcoin Akan Bernilai ‘Zero’ Tidak Lama Lagi

Nilai Bitcoin berada di puncak sekitar bulan Disember lalu dan pelabur serta jutawan Bitcoin ramai yang bergembira dengan nilai Bitcoin berkenaan. Namun kegembiraan mereka bertukar duka apabila nilai Bitcoin tidak lagi berada di harga USD17,9000 (RM69,900+-) yang dicatat pada 15 Disember lalu.

Nilai Bitcoin semakin berkurangan dan pada bulan Februari, matawang kripto ini cuma dinilai pada harga USD6,200 (Rm24,000); jatuh lebih separuh nilai jika dibandingkan nilai bulan Disember lalu.

Seorang penganalisa ekonomi terkemuka Amerika Syarikat, Nouriel Roubini harga Bitcoin akan terus merudum dan menurut beliau, akan ‘zero’ terus nilainya nanti.

As expected Bitcoin now crashes below $6000. Now the $5K handle is reached. And the US Congressional Hearing on Crypto-Scams is still a day away. HODL nuts will hold their melting Bitcoins all the way down to ZERO while scammers and whales dump and run…

— Nouriel Roubini (@Nouriel) February 6, 2018

BIS: "Bitcoin is “a combination of a bubble, a Ponzi scheme and an environmental disaster”. https://t.co/y5rPziQ9pX via @financialtimes

— Nouriel Roubini (@Nouriel) February 7, 2018

From Lambo to Kid Car… pic.twitter.com/NXoCWKcHJ0

Nouriel bukanlah peminat setia matawang kripto ini dan turut berkata Bitcoin ini adalah bubble terbesar dalam sejarah manusia. Menurut beliau, ianya akan meletup sedikit masa lagi dan pastinya semua pelabur akan berputih mata.

Jika Facebook pun sudah tidak percaya pada Bitcoin, apakah masa depan matawang kripto ini?


Lelaki Ini Saman Apple Setelah Mendakwa iPhone Membuatkan Beliau Menjadi Gay

Mungkin agak pelik tapi benar bagaimana teknologi mampu mengubah orientasi seks seseorang. Namun itulah yang terjadi di Moscow, Russia apabila seorang lelaki telah menfailkan saman sebanyak 1 juta ruble (RM62,917) terhadap syarikat Apple selepas mendakwa aplikasi iPhone telah membuatkan beliau menjadi gay.

Difahamkan pendakwaan beliau dibuat selepas menerima mata wang kripto ‘Gaycoin’ melalui aplikasi daripada iPhone beliau. Menurut peguam beliau, kes ini dilihat sebagai kes yang serius berikutannya anak guamnya telah menjadi takut berikutan insiden yang telah dilalui.

Menurutnya, Gaycoin membuatkan beliau mengubah orientasi seks beliau kepada gay selepas beliau membaca notifikasi bertulis ‘jangan nilai sehingga anda cuba’. Bagi mendapatkan kepastian, beliau telah melakukan hubungan sejenis sehinggakan beliau mempunyai teman lelaki.

Beliau turut meluahkan perasaan kecewa terhadap dirinya serta menyatakan perlakuan tersebut membuatkan beliau malu untuk memaklumkan kepada ibu bapanya. Pendakwaan beliau dibuat selepas Apple seolah mendorong dirinya untuk terlibat dengan aktiviti homoseksual.

Berikutan kes yang berlaku, pihak peguam mahu Apple bertanggungjawab terhadap aplikasi yang membuatkan anak guamnya menjadi gaya. Saman yang difailkan pada 20 September lalu dijadualkan akan dibicarakan pada 17 Oktober ini.

Kami kongsikan kepada anda beberapa lagi isu melibatkan saman yang melibatkan Apple sebelum ini. Klik pautan dibawah untuk mengetahui dengan lebih lanjut.

Apple Dikenakan Tindakan Undang-Undang Lagi

Apple Disaman Setelah Mengaku Memperlahankan Prestasi iPhone Terdahulu

Apple Dan Samsung Disaman Kerana Sengaja Melembabkan Telefon Pintar Lama


Lelaki Ini Sangat Gentleman Sehingga G-MAX Bermula. Lihat Reaksi Beliau

G-MAX ialah satu permainan ekstrim reverse bungy yang anda boleh temui paling dekat di Singapura. G-Max direka di New Zealand dan mempunyai rekod selamat 100%. G-Max boleh mencapai ketinggian 60 meter di udara pada kelajuan 100KPH. Video di bawah menunjukkan sepasang kekasih menaiki G-Max. Pada mulanya kelihatan si lelaki sangat cool, tenang dan gentleman dengan mententeramkan si perempuan yang kelihatan takut. Apa yang jadi selepas G-Max bermula akan buat anda tidak kering gusi. Epik.


Gara-Gara Cinta Terlarang, Lelaki Ini Sanggup Bakar Kereta Abang Teman Wanitanya

Lumrah kehidupan, setiap manusia di muka bumi ditakdirkan untuk hidup berpasangan. Namun, tidak semua perhubungan cinta itu indah dan direstui keluarga. Malah ada juga dalam kalangan ahli keluarga yang sanggup menghalang sesebuah perhubungan cinta itu demi kebaikan kedua-dua belah pihak.

Terbaharu, angkara perhubungan cinta yang dilarang, seorang lelaki tergamak untuk membakar kereta abang teman wanitanya. Difahamkan kejadian itu berlaku di Taman Menara Maju di Klang, Selangor pada Selasa yang lalu.

Ketua Polis Daerah Klang Selatan, Asisten Komisioner Shamsul Amar Ramli berkata, kejadian ‘khianat’ itu dipercayai berlaku sekitar jam 2.30 pagi setelah pengadu iaitu abang wanita berkenaan mendapat makluman daripada salah seorang jirannya yang mengatakan bahawa suspek yang pada ketika itu menaiki sebuah kereta jenis Toyota Vios telah bertindak khianat dan sanggup membakar kereta Honda City miliknya.

“Berdasarkan laporan yang kami terima daripada pengadu berusia 25 tahun itu, suspek akhirnya berjaya ditahan sekitar jam 7 petang Selasa lalu di Telok Panglima Garang, Kuala Langat dan kereta suspek turut dirampas untuk tindakan lanjut,” katanya ketika dihubungi wartawan Sinar Harian hari ini.

Melalui soal siasat, pihak polis telah mendapati bahawa suspek mengaku salah dan bertindak sedemikian atas sebab tidak berpuas hati dengan pengadu yang juga seorang jurutera. Suspek mendakwa bahawa cintanya dihalang dan dia dimarahi kerana bercinta dengan adik pengadu.

“Suspek turut menjelaskan bahawa dia bukan diupah oleh mana-mana geng kongsi gelap dan tindakan membakar kereta itu dilakukan atas dasar tidak berpuas hati dengan pengadu,” katanya lagi.

Kes ini masih dalam siasatan polis dan suspek direman selama lima hari sehingga 3 April melalui siasatan di bawah Sekysen 435 Kanun Keseksaan.

Baca lagi artikel yang ‘trending’ di The Vocket menerusi pautan di bawah.

Kerana Terlalu Obses, Lelaki Ini Sanggup Bakar Toyota Alphard Milik Artis Pujaannya

Lelaki Ini Bakar Mercedes AMG GT 63 Berharga RM 1.7 Juta Demi Konten YouTube

‘Prank’ Jahanamkan Proton Iswara Rakan Demi Konten, YouTuber Ini Terima Respon Pelbagai Netizen


Seorang Lelaki Sanggup Berusaha Keras Bayar Hutang PTPTN Kerana Satu Sebab Ini

Nota Editor: Catatan ini telah dikongsikan oleh Khalid Pattali di Facebook beliau. Kami kongsikan semula di sini dengan izin dari penulis asal yang kini sedang menetap di Turki. Semoga ia dapat memberi manfaat untuk anda.

Balik Malaysia hari tu sempat pergi cek akaun 2 KWSP. Dalam kepala dah fikir macam-macam. Duit tu boleh standby buat duit deposit rumah, bayar yuran Master atau duit kecemasan perubatan.

Bila jumpa kawan yang sorang ni dia suruh keluarkan semua bayar hutang PTPTN yang aku ada.

Serius? Tak pernah sekalipun aku letakkan hutang PTPTN aku sebagai keutamaan. Sayang kot tengok duit 6 tahun aku kerja dengan RTM & Hijrah tiba-tiba senang-senang aku nak bayar pada PTPTN. Yang aku tau kalau aku tak bayar & jika aku mati, insurans akan tolong bayarkan. Hutang PTPTN tu kira selesai.

Baca: Penjawat Awam Wajib Bayar PTPTN Melalui Potongan Gaji Mulai September

Bila fikir-fikir balik apa yang jadi kat Malaysia sekarang ni orang ramai marah pada pemimpin-pemimpin sebab tak amanah. Kadang-kadang tertanya gak adakah diri kita ni cukup amanah. Terutamanya bab hutang belajar.

Kita sengaja bayar lewat, ada yang langsung tak bayar tetapi boleh beli kereta mahal-mahal, tukar iPhone macam tukar baju, setiap kali raya tukar cat & sportrim kereta. Adakah kita lebih amanah dari pemimpin-pemimpin yang tak amanah tu ?

Tak rasa ke kita sama sahaja cuma bezanya kita kurang cerdik dapat rembat sikit sahaja berbanding pemimpin yang cerdik rembat juta-juta. Mungkin jika kita jadi pemimpin kita pun akan jadi sama seperti mereka kerana sikap tidak amanah itu dah memang ada dalam diri.

Jadi kita nak ubah sesuatu ubahlah dengan diri sendiri dahulu. Pada yang dah mampu beli iPhone 6, tudung harga ratus-ratus, vape ada 2,3 biji, kereta sportrim harga ribu-ribu, travel dah satu dunia, bayarlah hutang PTPTN dahulu. Bayarlah hutang walaupun dengan membayarnya engkau akan jadi papa kedana.

Pada sesiapa yang ada akaun 2 KWSP jangan ditahan-tahan duit tu pada yang berhak, semoga Allah tak tahan hak kita pula. Wajib bayar hutang belajar & ketirisan tata kelola negara adalah 2 perkara berbeza.

Baca lagi: Ini Cara Peminjam PTPTN Bebas Dari Rekod Buruk CCRIS

LIKE dan FOLLOW Vocket di Facebook serta Instagram


Lelaki Ini Sanggup Bongkar Rahsia Mudah Bagi Menjimatkan Minyak Kereta. Mudahnya!

Isu minyak naik harga memang tak akan habis. Kenapa? Sebab mungkin lepas ni harga minyak tetap juga naik.

Tapi, apa kata kita lupakan isu pokok dan masalah ini. Mari kita fikirkan jalan penyelesaiannya.

Kami ingin kongsikan rahsia mudah untuk jimatkan minyak kereta yang telah dititipkan oleh Tuan Azizul Azli.

Setiap rumah hari ini harus ada kereta kecil, saya beranggapan ia sama pentingnya dengan sikat rambut.

Sejak dahulu kala saya tetap beranggapan bahawa minyak akan tetap naik harga. Saya tidak pernah bersandarkan harapan kepada sesiapa apatah lagi ahli politik yang hanya pandai berbicara.

Saya kekal dengan kenderaan kecil sejak saya mula kerja, dari kerja biasa hingga saya hari ini dengan beberapa pelaburan rumah sewa.

Kereta kecil ini sangat menjimatkan, urusan anak, masjid-surau, kepasar, cuci rumah, jumpa penyewa baru, datang kerja , parking dicelah pokok semua dia boleh lakukan. Cuma saya belum pernah cuba terbang.

Pelajar saya Nabihah Zainol pernah berkata, kereta kancilnya paling awal masuk syurga sebab satu keluarga mereka jika kemasjid dan terawih ia jadi peneman setia.

Beli sebuah kereta kecil dan letakkan dirumah, anda akan tahu nikmatnya.

Setangki penuh kancil saya cuma 27 liter sahaja. Kenaikkan RM0.20 sen baru ini menambahkan perbelanjaan saya menjadi RM5.40 sahaja. Jika sebulan empat kali isi baru RM21.20.

Bersamaan dengan dua kotak rokok sahaja.

Berhenti bergantung harap pada ahli politik, mereka ada kocek yang mereka perlu isi. Rancang hidup dan mulakan dengan kereta kecil.

Berusaha mengubah nasib hidup kita dan bukannya janji manis politik belaka.

Waktu kecil saya didik untuk menyanyi lagu ‘kereta kecil warna merah, boleh ku bawak kesekolah’

Kita hanya berusaha dan bergantung harap pada-Nya. Bukan sesama manusia.

Credit : Azizul Azli Ahmad, dengan izin.


Lelaki Ini Sanggup Habiskan Wang Sebanyak RM7.4 Juta Demi Seekor Tuna Biru

Seorang usahawan sushi Jepun yang terkenal dengan panggilan Raja Tuna membayar RM7.4 juta untuk tuna gergasi pada lelongan Tahun Baru di pasar ikan utama ibu kota Tokyo.

Kiyoshi Kimura, yang menjalankan perniagaan restoran sushi membayar RM7.4 juta untuk membeli ikan tuna biru seberat 276kg, ditangkap di rantau Aomori di utara Jepun.

“Ini adalah yang terbaik,” kata Kimura kepada pemberita selepas lelongan awal.

“Ya, ini mahal, bukan? Saya mahu pelanggan makan makanan yang sangat lazat tahun ini juga,” katanya.

Kimura memang terkenal dengan sikapnya yang membida dengan harga yang tinggi. Dalam lelongan tahun lepas, Kimura membayar rekod RM12.7 juta bagi memenangi tuna seberat 278kg.

Kami pernah menulis bagaimana restoren shushi di Jepun hilang status Michelin. Klik pautan di bawah untuk membaca.

Restoran Sushi Ternama Jepun Hilang Status Michelin Kerana Hanya Pilih Pelanggan VIP

Sushi King Dan Family Mart Bakal Diperkenalkan Di R&R Plus


Lelaki Ini Sanggup Implan Cip Kad Bank Di Tangan Kerana Mahu Hidup ‘Cashless’

Pada ketika ini, anda boleh membuat pembayaran dengan lebih bergaya menggunakan Apple Pay menerusi Apple Watch. Bagaimanapun, ada sebahagian individu yang sanggup mengambil langkah ekstrem untuk tampil lebih advanced berbanding orang lain dengan menanam mikrocip di dalam badan mereka.

Menerusi laporan The Sun, Arnie Szoke kini muncul sebagai individu pertama di Britain yang mendapatkan implan mikrocip beserta kad bank di bawah kulitnya supaya boleh membuat pembayaran menggunakan tangan. Beliau telah membelanjakan £350 (~RM1,877) untuk mendapatkan implan di Jerman.

Szoke yang berkerja sebagai pembantu kesihatan bersama agensi Perkhidmatan Kesihatan Kebangsaan (NHS) berkata juruwang dan pelanggan lain di kedai terkejut melihat bagaimana cara pembayaran unik yang dibuat olehnya. Orang ramai sangat kagum dengan pembayaran menggunakan tangan secara terus itu.

Mikrocip itu menggunakan teknologi kad tanpa sentuh dengan medan magnet yang memindahkan data kepada alat pengesan. Pakar bedah perlu  membelah bahagian sisi tangan untuk meletakkan cip keselamatan bersaiz pin yang berukuran setebal setengah milimeter sebelum menjahitnya semula dalam masa lima minit.

Dalam pada itu, beliau juga mengatakan perlu membiasakan diri dalam memahami posisi yang tepat untuk membuat pembayaran secara tanpa tunai itu. Hal ini kerana cip itu agak kecil dan perlu diposisikan pada terminal dengan betul dan beliau kini sudah selesa menggunakan tangannya untuk membayar barang dalam seharian.

Bagaimanapun, isteri beliau tidak mahu memiliki implan pada tangan sepertinya. Cip berharga  £220 (~RM1,179) ini telah dibina oleh syarikat British-Poland namun mempunyai tamat tempoh seperti kad bank biasa. Szoke malah perlu menggantinya dalam operasi kedua dengan kos £130 (~RM696) pada 2029.


Lelaki Ini Sanggup Jual Nissan GTR Miliknya Untuk Biayai Dana Kerja Amal

Bila sebut Nissan GTR yang juga dikenali sebagai Godzilla, ramai orang akan tersenyum membayangkan kereta dari Jepun ini yang mempunyai bunyi deruman enjin yang garang, reka bentuk yang sporty dengan kelajuan yang mampu menandingi kereta-kereta berkuasa tinggi dari UK, Jerman dan Itali.

Baru-baru ini seorang pemilik kereta Godzilla, Tuan Afiz Ayub telah berkongsi sebuah hantaran pada Facebook peribadi di mana beliau mahu menjual kereta tersebut bagi membiayai kerja-kerja amal yang dilakukan oleh pasukan sukarelawan beliau. Perkongsian tersebut telah mendapat lebih ratusan share dan puluhan komen positif yang menyokong tindakan beliau.

Pihak The Vocket telah berhubung dengan Tuan Afiz Ayub kenapa beliau sanggup menjual kereta kesayangan yang menjadi idaman orang ramai. Ini maklum balas yang beliau kongsikan kepada kami .

“Kerana Allah S.W.T.  Saya dapat ilham kerana selama ini duit yang digunakan hasil daripada saving saya maka saya percaya pinjaman kenderaan ini adalah tabung saya. Income saya pun makin surut dan saya perlu cari dana untuk meneruskan perjuangan #Amalteam.”

Tuan Afiz Ayub mempunyai sebuah team sukarelawan tanpa NGO yang dipanggil sebagai Amal Valley Organization atau lebih dikenali sebagai Amal Team. Pasukan sukarelawan ini telah melakukan kerja-kerja amal lebih dari 7 tahun. “Pada awal tahun, Amal Team ditubuhkan untuk coordination yang lebih baik bagi saya terus bergerak membuka base bantuan setiap negeri secara sukarelawan tanpa di bayar,” tambah Afiz.

Sehingga hari ini, ramai orang dari pelbagai tempat telah mendapat pelbagai jenis bantuan secara percuma dari pihak Amal Team. Antara kerja-kerja amal yang dilakukan sepanjang 7 tahun sehingga hari ini ialah pengurusan & penghantaran jenazah, mewakafkan kenderaan untuk kerja amal, mengadakan kelas mengaji, memberi makanan kepada frontliners dan menghantar bantuan banjir.

Beliau turut berkongsikan pesanan bermanfaat kepada orang ramai semasa situasi yang kian meruncing sekarang ini – “Setiap rezeki yang kita miliki ada rezeki orang lain. Tangga kejayaan adalah berkongsi rezeki supaya dapat dimanfaatkan bersama. For thing to change, we must change first.“

Kami doakan semoga Tuan Afiz Ayub dan Amal Team dapat terus membantu pelbagai pihak yang memerlukan lebih-lebih lagi dalam situasi yang semakin meruncing pada hari ini.

Sekiranya anda mahu mengikuti perkembangan atau mahu turut serta dalam kerja-kerja amal yang dilakukan oleh Tuan Afiz Ayub dan Amal Team, bolehlah anda follow Facebook peribadi beliau di sini dan juga Facebook Page Amal Team di sini.

P/S: Kira-kira sekitar pukul 11.13 pagi, kereta Nissan GTR ini telah berjaya dijual kepada seseorang yang ternampak perkongsiaan hantaran tersebut. Dana pembelian ini digunakan untuk misi bantuan banjir dan persiapan untuk PKP nanti.

Klik pautan di bawah untuk membaca lagi artikel-artikel terbaru mengenai perkembangan semasa yang sedang berlaku di Malaysia.

Dr Noor Hisham Sahkan Pengembara Bawa Pulang COVID-19 Varian UK Ke Malaysia

Kes COVID-19 Membimbangkan, Agong Perkenan Isytihar Darurat Sehingga 1 Ogos 2021

PM Umum PKP Selama 14 Hari Di 6 Buah Negeri Bermula Rabu Ini

Pilihan Raya Hanya Akan Memburukkan Situasi COVID-19 Di Malaysia, Kata Doktor Pakar


Lelaki Ini Sanggup Keringkan 2 Juta Liter Kolam Takungan Untuk Selamatkan Samsung Galaxy S23 Ultra

Sejauh manakah kesanggupan anda dalam menyelamatkan barang berharga seperti telefon pintar? Malah, ada yang berpendapat untuk membeli baru sahaja jika sukar didapatkan atau hilang.

Tetapi berbeza buat individu bernama Rajesh Vishwas yang merupakan seorang pengawai makanan di negeri Chattisgarh telah mengambil tindakan di luar kotak. Beliau didakwa telah mengosongkan air dalam sebuah kolam takungan bagi menyelamatkan Samsung Galaxy S23 milik beliau.

Difahamkan telefon pintar beliau terjatuh ke dalam sebuah kolam takungan air sewaktu mahu mengambil gambar swafoto bersama kawannya. Beliau dilihat sangat bersungguh-sungguh mahu menyelamatkan telefon pintar yang baharu dibelinya.

Sebanyak 2.1 juta liter air dipam keluar selama dua hari bagi mengurangkan ketinggian air sebanyak dua kaki bagi memudahkan telefon dicari di dasar kolam selepas percubaan awal mencarinya gagal.

Peranti berjaya ditemukan tetapi mengalami kerosakan kerana S23 Ultra memang tidak direka untuk tenggelam sedalam 10 kaki selama beberapa hari. Beliau turut mendakwa terpaksa berbuat sedemikian kerana telefon itu mengandungi data sensitif milik kerajaan.

Rajesh Vishwas kini digantung tugas kerana tindakan beliau membazirkan air yang boleh digunakan untuk tujuan pertanian. Beliau mengaku tidak bersalah kerana mendakwa air kolam takungan yang digunakan untuk orang berkelah dan bukannya pertanian.

Namun begitu, wakil kerajaan tempatan berkata beliau tidak mempunyai kuasa mengarahkan air dibuang serta dengan cuaca panas melampau di India sekarang air tersebut boleh digunakan oleh penduduk tempatan jika diperlukan.


7 Air Terjun Power Untuk Terjun Tiruk Bersama Kawan-Kawan

Musim panas sebegini, kalau dapat terjun masuk air terjun memang seronok, kan?

Kalau anda power, apa kata rancang bersama kawan-kawan yang fit untuk hiking pergi air terjun yang lebih mencabar.

Air Terjun ini terletak di koordinat N 05 01.21′ E 100 50.83′. Pemandangannya sangat cantik, lebih-lebih lagi selepas hujan. Keseluruhan sungai bersih tanpa gangguan luar. Berhati-hati di sini kerana arusnya yang deras.

Air Terjun Lepoh terletak 15 km ke utara Ulu Langat, berhampiran Kampung Pangsun, Selangor. Anda perlu hiking melalui ‘Asli Adventure Base Camp’, ladang getah dan ladang durian sebelum sampai, dengan perjalanan selama 2 jam. Terdapat trek berjalan kaki untuk anda sampai ke air terjun.

TONTON: Air Terjun Lepoh Di Selangor Yang Kaya Dengan Ikan Jinak

Air Terjun Jelawang terletak dalam Daerah Dabong di bawah Jajahan Kuala Krai. Ia adalah tempat yang menawan, dan menjadi sumber tarikan kepada para pelancong termasuklah pelancong-pelancong dari luar negara. Ia merupakan air terjun tertinggi di Asia Tenggara. Anda perlu hiking selama 2 jam untuk sampai ke sini.

Air Terjun Puteri Mandi terletak di kawasan Gunung Jerai. Trek untuk ke air terjun bermula dari Titi Hayun. Panjang trek untuk sampai ke air terjun ini adalah sejauh 3 km sahaja, akan tetapi pada kecondongan 45 darjah, anda memerlukan 1 jam 30 minit untuk sampai ke destinasi.

Air Terjun Temurun terletak dalam kawasan Hutan Simpan Gunung Mat Cincang, 42 km dari Bandar Kuah. Tapak ini menampilkan air terjun dengan ketinggian 30 meter dan kolam yang memukau. Dibuka dari 7.00 pagi hingga 6.00 petang. Tidak perlukan pendakian yang sukar untuk sampai ke sini.

Air Terjun Chilling yang cantik dan sejuk memang menyeronokkan. Anda perlu mendaki selama 2.5 jam, merentasi 6 anak sungai sebelum sampai ke destinasi. Ikan kelah hidup di sini secara semulajadi, jangan pelik jika ianya mengelilingi anda ketika sedang bermandi-manda.

Air Terjun Chilling dibuka dari hari Jumaat sehingga Ahad sahaja, dari jam 8 pagi hingga 6 petang. Anda perlu membayar deposit atas setiap bungkusan makanan dan minuman yang dibawa demi memastikan kebersihan di air terjun ini terjaga.

Air Terjun Berkelah terletak di Daerah Maran,Pahang dan kira-kira 45 km dari Bandar Kuantan. Air terjun ini terdiri daripada tujuh peringkat dengan ketinggian 50 km. Ada sekurang-kurangnya 7 kolam di sini, dihiasi oleh ikan kelah liar semula jadi. Kebiasaannya pengunjung akan berkhemah untuk melawat beberapa air terjun di sini.

Sudah tentu ianya berbaloi-baloi berpenat lelah mendaki kerana setelah kepenatan anda dapat mandi-manda dalam air jernih seperti tempat-tempat di atas.

Jangan lupa like Facebook The Vocket untuk lebih banyak artikel cuti-cuti Malaysia.

TONTON: Tak Sangka Ada Air Terjun Tersembunyi Dan Menarik Di Kampar, Perak


Lelaki Ini Sanggup Pandu AE86 Sejauh 25,000KM Ke Jerman Demi Kahwini Cinta Hati

Ungkapan ‘lautan api sanggup ku renangi’ bukanlah ungkapan asing bagi pasangan bercinta. Sama juga dengan seorang pemuda dari Malaysia yang sanggup merentas benua untuk menjadikan kekasihnya sebagai pasangan hidup yang halal hingga ke hujung nyawa.

Menurut post daripada Hayashi86 di Facebook, pemuda bernama Hadri ini memulakan perjalanannya untuk ke Jerman pada 19 Ogos lalu menaiki kereta Toyota AE86. Perjalanan beliau dimulakan di Kementerian Pelancongan, Seni dan Budaya Malaysia Putrajaya. Hadri dijangka akan mengambil masa selama 3 bulan untuk sampai ke destinasinya.

Pasangan ini mula berkenalan ketika Hadri berkunjung ke Jerman atas urusan kerja pada tahun 2007 lalu. Dua tahun kemudian, Hadri kembali ke Jerman bersama sepucuk surat dan sekuntum bunga mawar yang berjaya menyentuh hati pasangannya dan mula menjalin hubungan ke arah yang lebih serius. Buat pertama kali Hadri berkongsi tentang perancangannya untuk ke benua Eropah pada tahun 2018, ramai orang tidak percaya akan kebolehan dirinya dan kereta tersebut.

On the way to hua hin need gas ⛽ 😋 pray for our journey guys thx a lot for ur support 🙏🙏 will drive 450km today #RetroHavocMotorsportsWorldTour #RetroHavocOfficial #ae86worldtour #ToyotaAE86 #ToyotaMalaysia #DriveToNurburgring #Nurburgring #TourismMalaysia #VisitMalaysia2020 #MalaysiaTrulyAsia #MyExplorer #ftunedRacingSuspension #YokohamaTyres #RoamingmanMy #CleanBoostOil @retrohavocofficial @malaysia.truly.asia @roamingmanMy @tokyotuner @thespeedhunters @paultancars @hayashi86 @ae86.world @careta_malaysia @nurburgringnow @toyota.my @toyota_de @toyota @era.je

A post shared by  Retrohavocmotorsportworldtour (@ae86worldtour) on Aug 21, 2019 at 7:46am PDT

Kini Hadri mendapat galakan daripada Kementerian Pelancongan, Seni dan Budaya Malaysia serta tajaan tayar dari Yokohama untuk menjalankan misinya ke benua Eropah. Semalam, Hadri selamat tiba di negara jiran, Thailand. Semoga perjalanan dan segala urusan Hadri berjalan dengan lancar sehingga ke destinasi ditujunya.


Lelaki Ini Serap Inspirasi Vocket Senireka Dan IKEA Ke Dalam Bilik Mikro ‘Home Office’

Kebelakangan ini saya terima banyak email daripada pembaca yang mahu menyumbangkan hasil kreatif rekabentuk dan dekorasi hiasan dalaman rumah mereka. Ini satu perkembangan yang baik bagi mewarnai kategori Vocket Senireka dengan inspirasi dan tip orang lokal.

Salah satunya ialah perkongsian daripada Azeem Razali, 22, yang mengakui telah mendapat inspirasi untuk mengubah biliknya menjadi sebuah bilik tidur dan ruang kerja selepas membaca artikel Vocket seperti 39 Idea Home Office, 30 Idea Bilik Kecil Guna Katil Loft dan IKEA.

Memilih tema orang muda dan optimis, Azeem menggunakan 100% perabot dari IKEA untuk merealisasikan idea bagi ruang bilik seluas 72 kaki persegi ini. Ya, ia satu ruang sempit yang mahu dioptimumkan penggunaannya oleh Azeem dalam kehidupan seharian.

“Bilik ini saya buat untuk sesuai dengan jiwa remaja sekarang, ruang yang kecil (sekarang rumah dah mahal dan kecil), tetapi boleh bawa banyak mood (pelbagai jenis pencahayaan), ruang simpanan yang banyak, ruang yang cukup untuk workout dan solat.”

Dalam masa 3 hari, projek transformasi yang melibatkan pengecatan semula dinding, pemasangan perabot dan pendawaian elektrik dapat diselesaikan dengan sebaiknya walaupun agak sukar memasang katil kaki tinggi.

Pasti ramai tertanya-tanya berapakah kos bagi menghasilkan bilik seperti ini. Azeem telah menyenaraikan kos-kos yang terlibat buat rujukan anda. Dia memilih perabot yang termurah dan sesuai dengan tema bilik ini.

Dengan kos keseluruhan RM 3601, Azeem dapat mengubah bilik asal seperti di gambar bawah ini menjadi sebuah bilik yang menarik dan kemas. Bagaimana dengan anda?

Oh ya! Anda boleh menghantar hasil kreatif senireka, dekorasi dan rekabentuk yang menarik ke email saya, [email protected]


Lelaki Ini Suka Mengganggu Wanita Di Jalanan. Tetapi Kali Ini Dia Silap Besar!

Nampaknya street harassment di luar negara adalah satu isu yang penting dititikberatkan dan ini bukanlah pertama kali kami ketengahkan isu-isu ini. Malah, baru-baru ini seorang guru pelatih, Tugce Albayrak di Denmark terkorban kerana mempertahankan 2 remaja perempuan dari gangguan lelaki.

Baca: Gangguan Jalanan Menjengkelkan Wanita

Pada 25 November yang lalu merupakan Hari Kemerdekaan untuk Menghapuskan Keganasan Terhadap Wanita di Peru. Maka, team Everlast menghasilkan satu video yang bakal jadi pengajaran kepada 2 orang pemuda ini yang sekaligus mengajak para lelaki berfikir jika ini yang berlaku ketika mereka mengganggu wanita di jalanan kelak.

Dua wanita bersetuju menyertai program ini setelah diberitahu betapa seriusnya isu ini dan sasaran mereka ialah 2 orang lelaki yang dipercayai suka mengganggu wanita dengan kata-kata. Seperti yang dijangkakan, wanita-wanita itu sememangnya mendapat gangguan tersebut dan apabila wanita itu berpaling, si lelaki terkejut dan menyebut: MOMMY???

Haha! Itulah… Selalu kacau orang… Kan dah silap besar kali ini…

Jika ada yang kata ianya faktor pemakaian, sila lihat ini.

Kongsilah ini dengan keluarga dan rakan anda bagi meningkatkan kesedaran berkenaan street harassment.


Lelaki Ini Tampal Lubang Sedalam Kolam Ikan Di Atas Jalan Raya Terima Pujian Netizen

Seperti yang semua sedia maklum, kebanyakan jalan raya di Malaysia ini berada dalam keadaan yang teruk. Banyak pengguna jalan raya telah menerima nasib malang disebabkan lubang-lubang yang terdapat di atas jalan raya ini.

Tambahan lagi, keadaan jalan yang berlubang dan tidak terurus ini menyebabkan berlakunya kesesakan lalu lintas dan pelanggaran antara kenderaan.

Dengan kenyataan Kementerian Kerja Raya yang menyatakan bahawa keadaan itu mungkin tidak bertambah baik dalam masa terdekat kerana kekangan bajet, orang ramai mula tampil dan menyelesaikan ini dengan cara mereka sendiri.

Namun, baru-baru ini tular sebuah video di laman Facebook yang memaparkan seorang lelaki mengisi dan menampal jalan berlubang untuk kebaikan orang ramai. Kejadian tersebut dirakam di Taman Perling,  Johor Bharu.

Perkongsian tersebut dimuat naik oleh laman  Persatuan Bangsa Johor. Caption di ruangan perkongsian tersebut memuji tindakan lelaki itu dan mempersoalkan tentang tanggungjawab pihak berkuasa tempatan di kawasan itu yang tidak melakukan kerja mereka.

Susulan dengan penularan video tersebut, rata-rata netizen memuji sikap bertanggungjawab yang dipamerkan oleh lelaki itu.

Diharapkan dengan perkongsian ini akan membuka mata pihak-pihak yang bertanggungjawab supaya lebih peka akan masalah yang dihadapi oleh pengguna jalan raya.

Terdahulu, seorang lelaki mempertaruhkan nyawanya untuk mengalihkan objek di tengah jalan raya terima pujian ramai. Klik pautan di bawah untuk bacaan lanjut.

Tindakan Lelaki Ini Pertaruh Nyawa Alihkan Objek Di Tengah Jalan Raya Terima Pujian Ramai

Netizen Puji Usaha Pemuda Ini Bantu Selesaikan Masalah Banjir Di Kuala Lumpur


Lelaki Ini Tanpa Sedar Telah Menggodam Pelan Internet Untuk Digunakan Secara Percuma

Menggunakan internet tanpa perlu membayar sebarang caj sememangnya sangat ‘heaven’. Apatah lagi jika kelajuan internet yang disediakan sangat lancar dan laju untuk kegunaan seharian.

Ternyata perkara ini benar-benar berlaku di Virginia, Amerika Syarikat. Jacob Ajit yang menggunakan pelan internet T-Mobile telah menemui bug telco tersebut yang membolehkan beliau mengakses internet secara percuma.

Apa yang lebih menarik, beliau menemui bug ini secara tidak sengaja.

Ceritanya bermula apabila beliau sedang mengakses laman web T-Mobile tanpa sebarang pelan internet. Didapati beberapa link berjaya dibuka dan sebahagiannya tidak. Untuk mendapatkan kepastian, Jacob Ajit cuba menggunakan aplikasi Speedtest dan ini apa yang beliau temui.

Ternyata kelajuan internet yang diterima boleh dikatakan agak baik. Walaubagaimanpun, Jacob Ajit temui tidak semua laman web berjaya diakses dengan mudah. Didapati bug ini berpunca daripada T-Mobile yang membenarkan akses speedtest melalui telco beliau.

Menggunakan kepakaran beliau, Ajit berjaya mendapatkan internet secara percuma melalui bug yang ditemui. Berikut merupakan antara yang sempat dimuatnaik oleh Jacob Ajit.

Tidak seperti cerita ‘hacker’ yang sering kita dengari, Jacob Ajit telah membuat laporan kepada T-Mobile mengenai bug yang telah ditemuinya. Jacob Ajit yang umurnya baru mencecah 17 tahun mahu menjadi ‘good guy’ serta berpendapat menggunakan internet secara haram adalah suatu kesalahan besar.

Kisah ini mengingatkan kami kepada ‘trick’ yang popular suatu ketika dahulu di Malaysia dimana menggunakan Opera Mini untuk mengakses internet secara percuma. Setahu kami ‘trick’ ini sudah berjaya dikesan oleh beberapa telco tertentu.


Lelaki Ini Tawar Khidmat Bantu Orang Bunuh Diri, Bakal Dikenakan Hukuman Mati

Seorang lelaki dari Jepun mengaku bersalah telah membunuh sembilan orang yang dikenalinya di media sosial Twitter. Dia yang dijuluki sebagai ‘Pembunuh Twitter’ mula mendapat perhatian ramai apabila kesnya mula dibicarakan tiga tahun lalu.

Dilaporkan beratus orang sudah mula beratur di hadapan mahkamah Prefektur Kanagawa pada Rabu lalu bagi mengikut rapat kes yang melibatkan Takahiro Shiraishi, ‘Pembunuh Twitter’ yang bakal menghadapi hukuman mati di atas tindakannya.

Lelaki berusia 29 tahun itu, menurut pendakwa raya, dengan sengaja memprovokasi rakan-rakannya di Twitter untuk datang ke rumahnya, membunuh mereka, dan kemudian menyimpan mayat mereka. Mangsa terdiri daripada lelaki dan wanita, yang termuda berusia 15 tahun, sementara mangsa tertua berusia 26 tahun.

Pihak pendakwa mengatakan tertuduh membuka akaun Twitter pada bulan Mac 2017 dengan tujuan “menghubungi wanita yang merancang untuk bunuh diri, yang dilihatnya sebagai sasaran mudah”, kata NHK.

Dia dipercayai telah memikat mangsa dengan memberitahu mereka bahawa dia dapat membantu mangsa untuk membunuh diri dan dalam kejadian lain, dia juga dilaporkan telah berjanji akan membunuh diri bersama-sama dengan mangsa.

Peguamnya telah meminta agar hukuman dikurangkan. Alasannya adalah kerana anak guamnya mengalami masalah jiwa. Tambahnya lagi, kesemua mangsa yang dibunuh Shiraishi sudah mempunyai rancangan untuk membunuh diri dan anak guamnya hanya menyempurnakan harapan mereka.

Pihak pendakwa menolak hujah peguambela bahawa semua pembunuhan dilakukan di atas persetujuan mangsa. Melalui hasil bedah siasat, salah seorang mangsa telah dicekik dan diperkosa oleh pelaku.

Shiraishi ditangkap tiga tahun lalu, setelah polis menemui 240 tulang manusia di pelbagai penjuru rumahnya, termasuk peti sejuk, yang sebahagiannya ditutup dengan makanan kucing.

Polis mendapat petunjuk dari ciapan salah seorang mangsa, yang berusia 23 tahun. Mangsa dikatakan sering berhubung dengan Shiraishi dan berbincang mengenai topik bunuh diri. Dari situ pihak berkuasa kemudian melakukan penyiasatan ke atas apartmen pelaku dan terkejut dengan beberapa penemuan.

Kes ini sekaligus menjadi topik masalah kesihatan mental di Jepun. Negara ini mempunyai angka kematian bunuh diri tertinggi di dunia. Sepanjang tahun 2019, dicatatkan bahawa hampir 20 ribu orang Jepun mengakhiri hidup mereka sendiri.

Untuk bacaan lanjut, klik pautan di bawah untuk membaca.

Lihat Kawan Jepun Bunuh Diri, Sebulan Aku Tidur Tak Tutup Lampu Kerana Trauma

‘Stress’ Tangani Pesakit COVID-19, Doktor Di New York Bunuh Diri

Bekas PM Australia Dedah Kerajaan Malaysia ‘Tahu’ MH370 Adalah Jenayah Bunuh Diri


Lelaki Ini Tawar Khidmat Kejut Sahur Secara Percuma Bagi Mereka Yang ‘Single’

Bangun sahur ketika bulan Ramadan mungkin perkara yang sukar bagi sesetengah individu. Malah, ada juga yang terlepas bangun sahur walaupun jam penggera di telefon sudah diaktifkan dengan bunyi nada dering yang paling kuat.

Namun, isu itu boleh diselesaikan dengan menggunakan khidmat ‘mengejutkan orang untuk bersahur’ seperti yang ditawarkan secara percuma oleh seorang lelaki di Magelang, Jawa Tengah, Indonesia bernama Khoirul Anam, lapor Tribun News.

A post shared by Kawko'SQUAD 🇮🇩 (@kawankomedi)

Bagi anda yang belum tahu, Khoirul sebelum ini sudahpun tular dengan iklan khidmat teman sambut malam tahun baru 2021. Namun, bersempena Ramadan tahun ini, dia kini tampil pula dengan iklan yang menawarkan khidmat mengejutkan orang untuk bersahur.

Difahamkan, Khoirul telah mempromosikan perkhidmatan ini menerusi fotonya sambil digayakan bersama sepanduk iklan berkenaan dan dimuat naik terus ke halaman Instagram miliknya. Dua sepanduk telah dipasang di tiang elektrik dan satu lagi di pokok berhampiran rumahnya.

“Belum punya pasangan? Takut kesiangan bangun sahur? Boleh saja gunakan khidmat Jasa Membangunkan Sahur (JMS). Percuma dan saya akan standby untuk membuat panggilan bermula jam 2 pagi sehingga imsak. Kini, puasa anda tidak lagi rasa single.

“Bagi yang langgan selama sebulan, hadiahnya ialah berbuka puasa bersama saya,” ujar Khoirul dalam iklan tersebut.

A post shared by Khoirul Anam (@anam_chenel)

Sejak 1 Ramadan yang lalu, Khoirul sudahpun dihubungi beberapa individu yang ingin menggunakan perhidmatan ini. Namun setakat ini, dia hanya berjaya mengejutkan tiga orang sahaja.

“Saya kejutkan 11 orang, tetapi yang bangun cuma tiga orang saja. Tapi tak mengapa, yang penting saya sudah berusaha,” katanya lagi.

Difahamkan, Khoirul akan menelefon pelanggannya yang mahu dikejutkan bangun sahur sebanyak tiga kali panggilan. Jika masih tiada respon, dia akan menelefon pelanggannya yang lain. Perkhidmatan ini bukan sahaja buat penduduk di daerahnya, malah ia turut ditawarkan bagi seluruh warga Indonesia.

“Khidmat ini saya sengaja berikan ia secara percuma kerana jika berbayar, takut saya pula yang tertidur. Kalau percuma itu seronok, sama-sama tidak rasa rugi,” kata Khoirul lagi.

Baca lagi artikel mengenai Khoirul Anam yang sebelum ini menawarkan dirinya menjadi ‘teman sambut tahun baru’ menerusi pautan di bawah.

Iklan ‘Teman Sambut Malam Tahun Baru’ Pemuda Ini Terima Perhatian Ribuan Gadis

Lucu Dan Kreatif, Grab Indonesia Tampilkan Iklan Edisi Star Trek Sempena Ramadan

Nekad Tahan Pemandu Lori Di Jalan Raya, Seorang Remaja Telah Diheret Dan Digilis Lori


Lelaki Ini Tawarkan Rumah Bernilai RM145,000 Untuk Ditukar Dengan 40 Tanaman Hiasan

Satu kegilaan baharu terjadi di Indonesia, rakyat di sana difahamkan tengah dilanda ‘demam’ tanaman hiasan. Apa yang uniknya, tanaman ini bukan sahaja disimpan untuk menjadi hiasan, tetapi ia juga digadaikan.

Menurut laporan yang dikeluarkan oleh Detik, seorang lelaki bernama Hidmat Syamsudin, individu yang gilakan tanaman sanggup menukar rumahnya dengan puluhan tanaman hiasan dengan seorang pedagang dari Depok, Jawa Barat.

Persoalannya sekarang, adakah berbaloi sebuah rumah dijadikan gadaian untuk menukar dengan puluhan tanaman hiasan?

Hidmat menyatakan bahawa dia telah berjaya menukar rumahnya yang berharga Rp 500 juta (RM145,000) dengan 40 tanaman hiasan. Antara tanaman yang dia perolehi adalah Philodendron billietiae variegata dan king monstera variegata thai constellation.

Nak menyebut kedua tanaman itu pun dah susah, bayangkan harganya pula. Kata Hidmat, kedua tanaman di atas memiliki harga sekitar Rp 55 juta (RM15,000) dan Rp 60 juta (RM17,000). Nilai 40 tanaman hiasan yang dibeli oleh Hidmat menjangkau jauh daripada harga rumah yang ditukarkan olehnya.

Sebenarnya, sebelum kisah Hidmat ini viral, seorang rakyat Indonesia yang tinggal di Kediri, bernama Iqbal turut melakukan hal yang sama. Dia sanggup menebus kereta Avanza milik dia dan adiknya dengan tiga tanaman hiasan.

Difahamkan, penjual tanaman hiasan itu tidak mahu menukar tanamannya dengan wang, jadi akhirnya mereka memilih kereta sebagai tebusan kepada tiga jenis tanaman Philodendron, iaitu Philodendron florida beauty variegated, Philodendron caramel marble variegated, Philodendron stroberry shake variegated. Dan satu jenis Caladium hybrid, kata Iqbal seperti dilaporkan Detik.

Bagi anda yang beranggapan bahawa apa yang dilakukan mereka ini adalah tipu dan hanya untuk mereka-reka cerita. Iqbal menekankan bahawa aktiviti ini sudah biasa terjadi di Indonesia. Menurutnya, dalam perniagaan tanaman hiasan, ini sudah biasa dilakukan.

Penjualan tanaman hiasan berjaya mendapat sambutan di Indonesia dan Malaysia. Tetapi apa yang membezakan kedua-duanya adalah di Malaysia, masih belum ada yang sanggup menukar sebuah harta benda demi puluhan tanaman hiasan.

Tidak pasti bagaimana budaya ini timbul, tetapi hal positif seperti ini perlu dirayakan kerana bagi sesetengah orang, tumbuhan ini seperti haiwan peliharaan, ada aura positif yang mampu membantu mereka melalui liku hidup di tengah pandemi.

Bagaimanapun, bagi pemerhati ekonomi, mereka mengingatkan kepada masyarakat agar trend tersebut tidak sampai memakan diri. Kata mereka, tidak salah untuk membeli tanaman hiasan dengan harga puluhan ribu. Tetapi biarlah berpada-pada, jangan biarkan keperluan utama diabaikan demi sebuah hobi yang mahal.

Difahamkan, pokok lidah jin dalam rumah jadi ‘trend’, ia didakwa berbahaya untuk kesihatan? Klik pautan di bawah untuk membaca.

Pokok Lidah Jin Dalam Rumah Jadi ‘Trend’, Ia Didakwa Berbahaya Untuk Kesihatan?

Rumah Berkonsepkan ‘Nature’ Makan Tuan, Hanya 10 Penghuni Berpindah Disebabkan Banyak Nyamuk

PBB Keluarkan Ganja Daripada Senarai Dadah Merbahaya, Kini Dianggap Sebagai Tanaman Ubat


Lelaki Ini Telah Buat Ibunya Menangis Kerana Hadiah Hari Lahir Yang Sangat Istimewa. Aww!

Lelaki ini mengajak ibunya keluar makan tengahari sempena meraikan hari lahir ibunya yang ke 70.

Tetapi sebaliknya lelaki ini membawa ibunya ke tempat lain kerana ingin memberi hadiah kejutan.

Wah! Ibu mana yang tak terharu bila diberi kejutan yang tak di sangka begini :)


Lelaki Ini Telah Melakukan Sesuatu Yang Mempesonakan Hingga Memukau Ramai Orang Di Sekitarnya

Maan Hamadeh merupakan seorang pemain piano yang berbakat besar. Dia yang berasal dari lubnan bermain piano semenjak berumur 4 tahun

Video yang dirakam oleh sahabatnya bermain piano semasa menunggu penerbangan seterusnya telah memukau semua penumpang di balai menunggu lapangan terbang Prague

Dia memainkan Für Elise dalam beberapa rentak yang digubah sendiri serta memainkan music titanic dengan empak rentak yang berbeza.

Video tersebut kemudian menjadi popular di laman-laman sosial.

Dia memberitahu kepada Daily Star newspaper yang dia telah bermain piano selama 21 tahun

“Saya telah berada di Eropah selama 12 hari tanpa bermain piano, itulah sebab saya rindu untuk bermain dan teruja dengannya”

“Semasa kami mencari pintu penerbangan kami yang seterusnya, kawan saya menunjukkan ke arah piano tersebut. Seperti bayi yang kehilangan ibunya, saya berlari ke arah piano tersebut dan mula bermain”.

Mahu melihat video-video hebatnya yang lain? Anda boleh berkunjung ke chanel youtube Maan Hamadah ataupon di laman facebook  Maan Hamadeh Music


7 Aktiviti Pelancongan Unik Di Sarawak Yang Ramai Belum Tahu

Negeri Sarawak menyimpan 1001 rahsia yang ramai tidak tahu. Kecantikan alam semulajadi, kekayaan budaya, sejarah dan penduduk yang ramah tamah bisa memikat hati-hati mereka yang berkunjung ke sana.

Selain Kuching, terdapat banyak lagi tempat-tempat menarik di negeri paling besar di Malaysia ini.

Mari kita saksikan lokasi-lokasi menarik dan perkara-perkara unik yang anda boleh lakukan apabila melawat Sarawak pada masa hadapan:

Ikan lumba-lumba Irrawady adalah spesis ikan lumba-lumba yang dilindungi. Ikan lumba-lumba sungai ini memiliki sifat pemalu dan elusif. Dengan dahi yang bulat dan paruh yang pendek, ikan lumba-lumba ini kelihatan seperti beluga, akan tetapi sifat biologi sebenarnya adalah lebih mirip kepada paus pembunuh (killer whale atau orca).

Dolphin spotting dapat dijalankan di Sungai Santubong, Sungai Salak atau Pantai Damai di Kuching. Walaupun anda boleh menaiki bot, berkayak lebih menyeronokkan kerana ia mengurangkan gangguan kepada haiwan liar ini. Oleh kerana saiz kayak yang kecil dan tidak menakutkan, ikan lumba-lumba mungkin berenang mendekati anda, jika anda bernasib baik.

Dengan harga bermula daripada RM214, anda boleh menghubungi beberapa operator pelancongan seperti Kuching Kayak atau RedRibbon untuk berkayak sambil melihat ikan lumba-lumba di Kuching.

Benak atau tidal bore adalah fenomena alam akibat pertembungan arus laut dan sungai di kuala yang menyebabkan ombak besar menuruni seluruh sungai. Ombak ini sangat besar sehingga mampu menyebabkan sebuah tongkang bersaiz sederhana terbalik. Ada yang memanggil arus ini ‘tsunami kecil’, oleh kerana sifatnya yang menolak apa sahaja yang menghalangnya ke muara sungai dengan arus yang begitu kuat sekali. Ia berlaku dua kali setiap hari, pagi dan lewat petang.

Pada masa dahulu, benak di Sungai Batang Lupar ini ditakuti. Sungai Batang Lupar itu sendiri ditakuti kerana pernah menjadi tempat tinggal Bujang Senang, seekor buaya gergasi hitam putih dengan kepanjangan 20 kaki yang telah mengorbankan sekurang-kurangnya 14 nyawa. Sehingga kini, masih banyak buaya-buaya mendiami sungai ini.

Akan tetapi pada masa kini, fenomena benak menarik pelancong luar khususnya peluncur untuk meluncur arus deras ini. Arus yang berterusan tanpa henti ini memberikan keterujaan berbeza berbanding meluncur di laut.

Setiap tahun, sebuah pesta meraikan fenomena alam ini dipanggil Pesta Benak diadakan. Pada tahun ini, Pesta Benak diadakan pada 6 hingga 8 Mei 2016. Di antara acara yang diadakan bersempena pesta ini adalah perlumbaan bot panjang, meluncur benak, sukan air, karnival jualan, hiburan malam, dan menonton benak.

Untuk mengetahui tentang pesta ini, lawati Facebook group Pesta Benak.

Puncak Mulu atau Mulu Pinnacles adalah sekumpulan menara batu kapur yang berbentuk tajam dengan ketinggian 45 meter di atas Gunung Api. Terbentuk akibat hakisan dan larutan air, formasi pisau tajam dilatari hutan yang menghijau adalah satu pengalaman yang sukar untuk dilupakan. Taman Negara Mulu yang menempatkan Pinnacles ini menarik minat ramai pelancong asing, dan merupakan salah satu daripada 4 tapak warisan yang diiktiraf UNESCO di Malaysia.

Pendakian ke Puncak Mulu tidak sesuai untuk kanak-kanak berusia 16 tahun ke bawah. Ada yang mengatakan pendakian ke Pinnacles adalah lebih sukar berbanding pendakian menaiki Gunung Kinabalu. Perjalanan mendaki memerlukan masa sehingga 3 hari 2 malam.

Perjalanan bermula dari 9.30 pagi menuju ke Kuala Litut menggunakan bot panjang selama 40 minit. Anda akan berjalan kaki sejauh 8 km menuju ke Camp 5 sebelum hari gelap. Perjalanan mendaki hanya akan bermula keesokan harinya. Pendakian mendatar adalah sejauh 2.4km, dan pendakian menegak sejauh 1200 meter, dan ada bahagian trek yang menggunakan tangga. Kecergasan amat penting untuk mendaki Puncak Mulu.

Sekiranya anda mahukan aktiviti yang lebih santai, kami mengesyorkan supaya anda melawat beberapa buah gua dengan pemandangan indah di sini. Antara gua yang boleh dilawati adalah Gua Rusa, Gua Lang, Gua Clearwater dan Gua Angin.

Kalau anda bernasib baik, anda dapat melihat banyak rama-rama Rajah Brooke berehat di lantai hutan berhampiran gua-gua ini. Satu perkara yang sukar saya lupakan adalah melihat bagaimana air sungai bertukar menjadi sangat jernis sejurus kami menghampiri Gua Clearwater. Anda juga boleh menonton bats exodus, iaitu acara di mana kelawar keluar beramai-ramai dari gua untuk mencari makanan.

Yang pastinya, Mulu menawarkan 1001 pemandangan yang sukar didapati di tempat lain. Harga sebanyak RM406 untuk mendaki Pinnacles sahaja. Hubungi Taman Negara Mulu untuk maklumat lanjut.

Jangan lupa mengikuti Vocket, kami akan keluarkan itinerari lengkap tentang pendakian ke Mulu Pinnacles dalam masa terdekat.

Walaupun orang utan Borneo memiliki 97% DNA manusia, ia adalah spesis yang sangat terancam disebabkan kemusnahan habitat dan aktiviti pemburuan haram. Sarawak mengambil inisiatif untuk melatih orang utan survival dan mengembalikan mereka semula ke habitat semulajadi. Inisiatif ini telah dimulakan sejak 1970-an. Ianya merupakan proses yang panjang dan menelan kos yang tinggi.

Dalam program Heart 2 Heart with Orangutan yang dianjurkan oleh Sarawak Forestry, para peserta diajar untuk memahami cabaran ini dan mengambil bahagian di dalam pemuliharaan orang utan. Pelbagai aktiviti pendidikan dan dialog diadakan dalam tempoh satu hari. Peserta berpeluang belajar daripada pakar-pakar Sarawak Forestry tentang cabaran pemuliharaan orang utan sambil melakukan kerja konservasi di Matang Wildlife Centre dan Semenggoh Wildlife Centre.

Layari laman web Sarawak Tourism untuk maklumat lanjut.

Sarawak adalah rumah kepada 5 jenis penyu iaitu penyu agar, penyu karah, penyu lipas, penyu belimbing and penyu tempayan. Semua spesis ini adalah spesis terancam, dan mendorong kerajaan negeri untuk mewujudkan beberapa buah taman negara marin sebagai usaha pemeliharaan dan pemuliharaan haiwan-haiwan ini.

Tapak terbaik untuk melihat penyu-penyu ini bertelur adalah di Taman Negara Similajau berhampiran Bintulu dan Taman Negara Tanjung Datu di Barat Daya Sarawak. Akan tetapi majoriti penyu, kebanyakannya daripada spesis penyu agar mendarat di pulau-pulau sekitar Taman Negara Talang-Satang, tidak jauh dari Kuching menggunakan bot.

Pulau terbesar, Pulau Satang Besar, dibuka kepada pengunjung untuk aktiviti siang dan malam, termasuk lawatan ke pusat penetasan penyu. Pulau Satang Besar menawarkan lokasi hebat untuk aktiviti snorkelling – anda mungkin dapat lihat penyu berenang di terumbu-terumbu karang berhampiran pulau ini.

Pulau utama sebagai pusat konservasi penyu pula, iaitu Pulau Talang-Talang Besar selalunya ditutup kepada pengunjung. Walau bagaimanapun melalui Sea Turtle Adoption Programme, peserta akan menghabiskan masa selama 4 hari di sini bekerja bersama-sama pakar konservasi profesional untuk belajar tentang penyu dan melibatkan diri dalam aktiviti pemeliharaan dan pemuliharaan seperti: rondaan pantai untuk menjejak pendaratan penyu; pemantauan aktiviti bersarang; penandaan dan mengukur penyu; memindahkan telur ke tapak penetasan; melepaskan anak penyu dan rakaman data.

Lawati laman web Sarawak Tourism untuk maklumat lanjut.

Pesta Babulang adalah acara tahunan yang diadakan oleh komuniti Bisaya di Batu Danu, Limbang.

Highlight festival ini adalah perlumbaan kerbau di antara pasukan-pasukan dari Limbang, Sabah Dan Brunei. Aktiviti lain termasuklah persembahan kebudayaan, pertandingan memasak, pameran kraftangan dan cabutan bertuah.

Selain itu, mereka turut mengadakan pertandingan ratu cantik ‘Ratu Babulang’ yang menarik perhatian ramai wanita-wanita muda menyertainya. Pada tahun ini Pesta Babulang akan diadakan pada 6 Jun sehingga 8 Jun 2016.

Taman Negara tertua di Sarawak ini dibuka pada 1957, meliputi kawasan seluas 27 km persegi, dan terletak lebih kurang 37 km dari bandaraya Kuching. Ia terkenal dengan pemandangan semula jadi yang menakjubkan, tumbuhan dan hidupan liar.

Ciri paling penting di sini adalah kawasan terlindung yang terpencil dan tanjung tinggi berbatu dengan cenuram curam yang mengagumkan menghadap Laut China Selatan.

Tempias laut, pukulan ombak dan angin juga mengukir indah gerbang laut dan tunggul laut di dasar cenuram, dengan beberapa yang kelihatan seperti kepala ular.

Batu pasir yang terbentuk di atas cenuram dengan corak besi kemerahan nampak begitu menarik. Di kawasan pedalaman terdapat air terjun yang menjunam turun ke dalam kolam air dengan pemandangan hutan yang begitu mempersonakan.

Bako mempunyai pelbagai jenis tumbuh-tumbuhan dan spesis tanaman, dan ini merupakan salah satu tarikan di sini. Hampir semua jenis tumbuhan yang terdapat di Borneo boleh ditemui di Bako.

Bako juga didiami oleh hampir 275 Monyet Proboscis yang jarang ditemui, dan hanya terdapat di Borneo. Masa terbaik untuk melihat hidupan liar di Bako adalah selepas waktu subuh dan sebelum senja, ketika haiwan sedang aktif. Bako adalah tempat yang menarik untuk mengkaji burung, dengan hampir 150 spesis burung telah direkodkan di sini.

Sistem laluan yang luas di Bako terdiri daripada 16 laluan hutan berkod warna yang menawarkan pelbagai pilihan untuk berjalan kaki dan mendaki. Mereka yang sukakan cabaran boleh memilih untuk mendaki hutan sepanjang hari atau menyertai ekspedisi perkhemahan bermalam, manakala bagi mereka yang tidak gemarkan aktiviti lasak boleh memilih untuk berjalan kaki di denai hutan.

BACA: 14 Tip Mengembara Ke Taman Negara Mulu Di Sarawak


Lelaki Ini Telah Melanggar Dinding Bangunan Kerana Terlalu Percaya Dengan Kereta Pandu Sendiri

Tesla merupakan sebuah syarikat automotif yang semakin pesat berkembang. Teknologinya daripada pandu sendiri sehinggalah bateri yang efisien sememangnya menjadi rujukan buat syarikat-syarikat lain. Jika sebelum ini seringkali kita mendengar berita yang positif sahaja tentang Tesla namun lain ceritanya tentang kisah lelaki ini.

Terbaru, salah satu teknologi Tesla iaitu fungsi pandu sendiri telah melanggar dinding sebuah bangunan. Dipercayai pemandu tersebut terlalu mempercayai teknologi daripada Tesla ini sehinggakan tidak mengambil kisah tentang pemanduannya. Apa yang lebih mengerikan, disahkan sudah 2 kemalangan berlaku disebabkan teknologi pandu sendiri daripada Tesla Model X.

Tidak cukup dengan itu, mungkin kerana pemilik kenderaan ini terlalu ghairah dengan teknologi yang ada, kemalangan ini berlangsung seawal 5 hari Tesla Model X ini dimiliki. Tak terbayang bagaimana perit rasanya apabila memandu sebuah kereta yang cool dan dibalas sebegini. Haha!

Cerita ini tidak berakhir disini sahaja. Pada awalnya dilaporkan Syarikat Tesla bakal disaman berikutan teknologi yang tidak boleh diharap. Ternyata Tesla mengambil serious tentang perkara ini dan mengkaji semula kereta yang dipandu lelaki ini.

“Kami telah mengkaji Tesla Model X yang dipandu lelaki ini dan disahkan pemandu kereta tersebut tidak sesekali mengaktifkan fungsi autopilot yang berada di dalam kereta. Disahkan pemandu ini memandu sendiri dengan kelajuan 6mph dengan secara manual dan biasa”

Nampaknya, apa yang dikatakan pemandu tersebut pada awalnya sekadar statement nak cover malu rasanya. Tak terbayang betapa malunya pemandu kereta berkenaan yang sudah menghabiskan sejumlah wang untuk kereta yang cool dan canggih sebegini.

Jadi, apa-apa pun diharapkan anda sentiasa peka semasa di jalanraya meskipun menggunakan teknologi yang canggih supaya situasi sadis seperti ini tidak berulang lagi.